இந்தா உளே...!!! (இங்கே பார் பெண்ணே!) ~ அதிரைநிருபர் அதிரைநிருபர் பதிப்பகம் | செவ்வாய், பிப்ரவரி 17, 2015 | அதிரை இந்தவுளே வட்டார உரையாடல் நம்மூர் பெண்கள் ஒருவருக்கொருவர் அன்றாட ஊர், நாட்டு நடப்புகளுக்கு நம்மூர் வட்டார சொல் வழக்கில் உரையாடிக்கொண்ட உரையாடலை இங்கு உங்களின் பார்வைக்காக வழங்கப்படுகிறது. இதில் பெயர் குறிப்பிடப்பட்டுள்ள நபர்கள் ஒரு கற்பனைப்பாத்திரத்திற்காக மட்டுமே இது யாரையும் தனிப்பட்ட முறையில் குறிப்பிட்டு எழுதப்பட்டதல்ல. மொம்மாத்மா : அஸ்ஸலாமு அலைக்கும் என்னாவுளே ஒரு வாரமா ஆளேயே கண்மாசியாக்காணோமே எங்கவுளே போயிருந்தா? ஆமாத்மா : ஒரு வாரத்துக்கு முன்னாடி களரிகாரவூட்டுக்கு சாப்பாட்டுக்கு போயிட்டு வந்ததுலேர்ந்து ஒடம்பு சரியில்லெ கை,கால் கடுப்பு, கொடப்பெறட்டு ஓங்காரமா ஈந்திச்சி. மொம்மாத்மா : அப்புறம் என்னா செஞ்சா? செந்தூரம் வாங்கி தேன்லெ கொழச்சி சாப்புட வேண்டியது தானே? ஆமாத்மா : இல்லெ உளே அதெல்லாம் இப்பொ எங்கே கேக்குது? ஆட்டோ புடிச்சி ஆஸ்பத்திரி போய் ஒரு ஊசியெ போட்டுட்டு வந்தா தான் சரியாவுது. இப்பொதான் அல்ஹம்துலில்லாஹ் உடம்பு கொஞ்சம் தேவலெ. மொம்மாத்மா : உங்கூட்டு காரவொ எப்பொ வர்ராஹ்ஹ? ஆமாத்மா : அவ்வொ இப்பொ வர்ரத்துக்கு கூட ஆசையாத்தான் ஈக்கிறாஹ. ஆனால் அவ்வொ அக்கச்சியா மாருவொளுக்கு ஊடு கட்டிக்கிட்டு ஈக்கிறதுனாலெ பணங்காசு தேவையும் தலைக்கு மேலெ ஈக்கிது அவ்வொளுக்கு. அதனால் இந்தவர்ரேன், அந்தவர்ரேன்டு சொனக்கிகிட்டு ஈக்கிறாஹ. அல்லாஹ் தான் அவ்வொ கஷ்டத்தெ நீக்கனும். மொம்மாத்மா : பாவம் அவ்வொ என்னாதான் செய்வாஹ? ஒத்தந்தனியன். ரெண்டு மூனு அக்கச்சியாமாருவொளோட பொறந்துட்டு அக்கச்சியா மாப்ளெயெளுவொ எல்லாம் நல்லா சம்பாதிச்சிக்கிட்டு வசதியா ஈந்தாலும் இவ்வொ தான் ஊடு கட்டி தரனும்டு எதிர்பார்த்துக்கிட்டு உக்காந்துகிட்டு ஈக்கிதுவோ என்னத்தெ சொல்றது? ஆமாத்மா : இப்படி நம்மூர்லெ பொம்புளெ புள்ளையளுவொலுக்கு ஊடு கட்டி கொடுக்கிற பழக்கம் ஈக்கிறதுனாலெ அவ்வொளுவொ மாதிரி ஆளுவொளுக்கு இப்படியே காலம் வெளிநாட்டுலேயே கழிஞ்சிரும் போலெ ஈக்கிது. யார்ட்டெ சொல்லி அழுவுறது சொல்லு? அல்லாஹ் தான் நம்மளுக்கு வசதிவாய்ப்பெ தரனும். மொம்மாத்மா : அது சரி. நம்மூர்லெ அடிக்கடி ஆக்ஸிடெண்டு நடக்குறதுனாலெ ஒ மொவனுக்கு இப்பொவெல்லாம் மோட்டார் சைக்கிளு வாங்கி கொடுத்துடாதெ. பயலுவொ கண்ணுமூக்கு தெரியாம ரோட்லெ கண்ணாபிண்ணான்டு வண்டி ஓட்ரானுவொ... ஆமாத்மா : எம்புள்ளெ அப்படியெல்லாம் வாங்கி கேட்டு பாடுபடுத்த மாட்டான். அவனுக்கு நம்மூட்டு நெலெமெ நல்லாத்தெரியும்ளே. மொம்மாத்மா : இன்னொ ஒன்னும் சொல்றேன் கேட்டுக்கடீ. ஒ மொவன் நல்லா படிக்கிற புள்ளையா ஈக்கிறான். அதுக்குள்ளெ அவ்வோ கேக்குறாஹ இவ்வோ கேக்குறாஹண்டு யாரு ஊட்டுக்கும் இப்பொ முடிவு கொடுத்துடாதே. அவன் நல்லா மேல்படிப்பு படிச்சி உள்ளூர்லேயே உத்யோகம் இல்லாட்டி வியாபாரம் செய்யனும். அவன் வாப்பா மாதிரி வெளிநாட்லெ போயி வருசகணக்கிலெ கடந்துக்கிட்டு கஷ்டப்படக்கூடாது பாத்தியா? ஆமாத்மா : ஆமாவுளே நீ சொல்றது நெசம் தான். சின்னபுள்ளையிலேயே பொண்ணு பேசி வச்சி சீரு,சீராட்டுண்டு கொடுத்து அதுவொ எதிர்காலத்தை சீரழிச்சிர்ராங்கெ நம்மூர்லெ. எம்மவனும் அதுக்கெல்லாம் இப்பொ ஒருகாலமும் சம்மதிக்கமாட்டான். அவன் ஆசைப்படி நல்லா படிக்கட்டும்வுளே. அவ்வொ வாப்பாவுக்கும் அதுதான் ஆசை. மொம்மாத்மா : செத்த நேரம் இரிவுளே மழெ வர்ர மாதிரி மப்பும் மந்தரமுமா ஈக்கிது. மெத்தையிலெ முறுக்கு காயப்போட்டிக்கிறேன், துணிமணி வேறெ காயுது. அதை எடுத்து வச்சிட்டு வந்துர்ரேன். ஆமாத்மா : ஈக்கிறேன் போயிட்டு வாங்கெ. (வந்ததும்) சரி நோம்பு வருதெ மாவு இடிச்சாச்சா உங்கூட்லெ? மொம்மாத்மா : மாவு இடிக்கிறதுக்கு முன்ன மாதிரி ஆளு எங்கவுளே கெடெக்கிது? காசு,பணம் பொழக்கம் எல்லார்ட்டையும் வந்திரிச்சி. அதுனாலெ அவங்கள்ளெ நெரையா பேர் மாவு இடிக்கிற அப்புறம் ஊட்டு வேலெ செய்யிற தொழிலையெ உட்டுட்டாளுவொ தெரியுமா? காலம் மாறிப்போச்சுவுளே... ஆமாத்மா : ஆமாவுளே நீ சொல்றது நெசம் தான். இப்பொ எல்லாத்துக்கும் ஆளு பத்தாக்கொறையா ஈக்கிறதுனாலெ எல்லா வேலையெலுவொலையும் நாமதான் செய்யனுமா ஈக்கிது என்னா செய்யச்சொல்றா? மொம்மாத்மா : முன்னாடியெல்லாம் யாரு ஊட்லெ அரிசி வெலெக்கி வாங்குனோம்? நம்ம தோப்புதொறவுலேர்ந்து வர்ர நெல்லை பத்தாயத்துலெ போட்டு கொஞ்சம்,கொஞ்சமா எடுத்து குத்தி அரிசியாக்கி சாப்புட்டுக்கிட்டு ஈந்தோம். இப்பொ எதர்கெடுத்தாலும் கடைத்தெருலெ போயி நிக்கனுமாயீக்கிது. ஆமாத்மா : சரிவுளே இன்னெக்கி சாங்காலம் அஸர் தொழுதுட்டு நாமெ ஹதீதுகார ஊட்டுக்கு போவலாமா? வர்ரியா? மொம்மாத்மா : நானும் போகனும்டு நெனெச்சிக்கிட்டு ஈந்தேன் நீனும் கரெக்டா கூட்புட்டுட்டா.... ஆமாத்மா : நோம்பு வர்ரதுனாலெ அது வர்ரதுக்கு முன்னாடியே நமக்கும், புள்ளையெலுவொலுக்கும் துணிமணி எடுத்து தச்சிட்டா பெரிய வேலெ முடிஞ்சமாதிரி. நோம்பு நேரத்துலெ குர்'ஆன் ஓதுரது மத்தெ அமல்களை செய்யலாம் இல்லையா? மொம்மாத்மா : ஆமாவுளே நானும் அதைத்தான் நெனெச்சிக்கிட்டு ஈந்தேன். அதுனாலெ துணி,மணியலுவொலே இப்பொவே தக்க கொடுத்துட வேண்டியது தான். நல்ல வேளைக்கி நீ ஞாபகம் காட்டுனா அதெ.. ஆமாத்மா : போன நோம்புலெ நம்ம தெருவுலெ ஈந்த எவ்ளோ பெரியமனுசவோ மவுத்தா போயிட்டாங்க பாத்தியா? அல்லாஹ் தான் நம்மளுக்கு அடுத்த நோம்பும் கெடெக்கிறதுக்கு உதவி செய்யனும். மொம்மாத்மா : நோம்பு நேரத்துலே நெறையா ஏழெ பாலையங்கள் உதவி கேட்டு வரும். அதுக்கு இப்பொவே காசு, பணம் மாத்தி வச்சிக்கிட்ட ரொம்ப சவுரியாமா ஈக்கிம். அப்பொ சில்லரை இல்லாம கஷ்டப்படக்கூடாது பாரு? அதுனாலெ தான் சொல்றேன். ஆமாத்மா : நல்லவேளெக்கி இப்பொவே ஞாபகம் காட்டுனா நீ...கையிலெ வச்சிக்கிற பணத்தை எடுத்திக்கிட்டு போயி இப்பவே மாத்தி சில்லரைகாசெ வச்சிக்கிட வேண்டியது தான். சரிவுளே! புள்ளையளுவோ ஸ்கூல் உட்டு வந்துரும்கள். நான் இப்பொ கெழம்புறேன். இன்ஷா அல்லாஹ் அஸரு தொழுவிட்டு ரெடியா இரி. நாமெ ஹதீது கார ஊட்டுக்கு ஒன்னா போவலாம். சரியா..வரட்டா.... மொம்மாத்மா : எங்கூட்லெ மொளவு தண்ணி சாப்பாடு தான். இன்னெக்கி. சாப்புட்டுட்டு கொஞ்சம் சாஞ்சி எழும்புறேன். அஸர் தொழுவிட்டி வெள்ளனமே வந்துரு. நம்மூட்லெ தேத்தணி குடிச்சிட்டு கெளம்பலாம் சரியா? போயிட்டா வாவுளே..... மேற்கண்ட உரையாடலில் ஏதேனும் குறைகள், தவறுகள் இருப்பின் பின்னூட்டம் மூலம் அறியத்தாருங்கள். திருத்திக்கொள்வோம் இன்ஷா அல்லாஹ். //ஆமாத்துமா:கொடலேபொறட்டுஓங்காரமா ஈந்துச்சு// கொடலேபோராட்டிக்கிட்டுஓங்காரம்ஒங்கரமாவந்துச்சுபுள்ளே! செவ்வாய், பிப்ரவரி 17, 2015 9:03:00 முற்பகல் //எங்கூட்டுலேமொளவுதண்ணிசாப்பாடுதான்.இன்னக்கிகிசாப்புட்டுகொஞ்சம்சாஞ்சுஎழும்புறேன்//எங்கூட்டுலேமொளவுதண்ணிசோறுதான்.உண்டுட்டுகொஞ்சம்சாஞ்சுஎலும்புறேன். செவ்வாய், பிப்ரவரி 17, 2015 9:47:00 முற்பகல் சோத்துவேலையைஎல்லாம்முடிச்சுட்டுபடுக்கலாண்டு தலையேஅல்லாண்டுபாயிலேபோட்டாஇந்த பாலயங்கபடுத்துறபாடுஅல்லாக்கேஅடுக்காதுமா! அதுவும்இந்தசின்னக்களிச்சஹாஜாமீ ஈக்கிறானே?அவன்படுதுறபாடு! ஹாஜாஒலிசாயீவோலே!நீங்கதான்அவனேகேக்கனும்!. செவ்வாய், பிப்ரவரி 17, 2015 10:18:00 முற்பகல் எம் எஸ் எம்,நூற்றுக்கு நூறு வாங்குற உங்க பேப்பரையே ஃபாரூக் மாமா திருத்திட்டாக.இதிலேர்ந்து என்ன தெரியுது?கேட்டு கத்துக்கிட்ட நம்மலவிட கத்துக்குடுத்த அவங்களுகுத்தான் நம்ம ஊர் பாஷையில் ஞானம் அதிகம்.சூப்பர் பதிவு. செவ்வாய், பிப்ரவரி 17, 2015 10:31:00 முற்பகல் பாத்துமாகனி:அடி!மம்மாத்து?என்னாடிஇந்தப்பக்கம்?அத்திபூத்தாப்புளே? மம்மாத்து[முஹம்மதுபாத்திமா]தெரியாதா?மம்நாச்சியாமவன்மம்மசங்கனிபினாங்குலேந்துவந்துஎரங்கிட்டானுளோ!அவனேபோயிஎன்னாண்டுகேட்டுட்டு வர்றேன். பாத்துமாகனி; யாரு! ரைமாமா மொவோ சபுராவே கல்யாணம் பண்ணி ட்டுபோனானேஅவனா? Reply செவ்வாய், பிப்ரவரி 17, 2015 10:53:00 முற்பகல் ஆகா அதிரையிக்குறிய பாஷையில் கலந்துரையாடல் .அதுவும் ஆமாத்து மொம்மாத்து சூப்பர்இரண்டு பேரும் ரொம்ப நாளைக்குப்பிறகு சந்திப்பது அவங்களுக்கு சந்தோசமாக இருக்குதோ இல்லயோ? வாசகர்களுக்கு சர வெடியாக ஈக்கு.//மாவு இடிக்கிறதுக்கு முன்ன மாதிரி ஆளு எங்கவுளே கெடெக்கிது? காசு,பணம் பொழக்கம் எல்லார்ட்டையும் வந்திரிச்சி. அதுனாலெ அவங்கள்ளெ நெரையா பேர் மாவு இடிக்கிற அப்புறம் ஊட்டு வேலெ செய்யிற தொழிலையெ உட்டுட்டாளுவொ தெரியுமா? காலம் மாறிப்போச்சுவுளே//ஆமா அரசாங்கம் என்னைக்கி இலவசமா அரிசி அது இதுன்டு கொடுத்துச்சோ அப்பவே எல்லாம் மாரிப்போச்சுவுல அது தொலைது உடுவுல.C.m.p லைன்ல ஒரு வூட்டு செவத்துல இடியப்ப மாவு கிடைக்குன்டு எழுதி ஈக்குதாம்புல் பச்சரிசி கொடுத்தா மாவு அறைத்து தர்ரஹலாம்லஆ தேவலையம்மா செத்த யாரு வூடுன்டு கேட்டு சொல்லுவுல. செவ்வாய், பிப்ரவரி 17, 2015 11:07:00 முற்பகல் மவுருங்கனிசொன்னது: அஞ்சும் அஞ்சும் பத்து பவுனுக்கு பட்டையும் கொலுஸும் அடிச்சுகையிலே போட்டுட்டாளாம்! அவ அடிக்கிற 'கொந்தமதி' தாங்க முடியேலேயேம்மா? ஊரு ஒலகத்துலே யாருமே இதே பாக்காத மாதிரிலோ குதிகாலுநெலத்துலேகுந்தாமேகுதிச்சுகுதிச்சுநடக்குறா! செவ்வாய், பிப்ரவரி 17, 2015 2:35:00 பிற்பகல் ஒருதிமிருபுடிச்சபொம்புளேசொன்னது:இந்தாடா!பாருக்கு.செத்தே இங்கெ வாவேன்!சின்னபுள்ளையாட்டம்அந்தசுண்டுகடைக்கிபோயிஒன்னறகாஸுக்குநல்லெனாய்வாங்கிட்டுதாளிச்சுஊத்தகொஞ்சம்நச்சிரவம்பெருஞ்சிரவமும் வாங்கிட்டு அதோட ஒரு காஞ்ச மொலவாயும் வாங்கி கிட்டு குடுகுடுண்டு ஓடிவா!எம்புள்ளேபெரியபடிப்புபடிக்கிறான்.பரிச்சைக்கிபோவனும்.இந்தசின்னவேலைஎல்லாம்அவன்செய்வானா?நீங்கள்லாம்சின்னபடிப்புபடிக்கிற புள்ளயோ!சீக்கிரம்ஓடிட்டுவாம்மா!எம்மவன்''பசிக்கிது!பசிக்கிது!''ன்டுகத்துவான். நான்சொன்னபதில்:புள்ளேயேதூக்கிமடிலேபோட்டுகாச்சினபாலேபோச்சிலேஊத்திகுடு!ஓம்புள்ளேக்கிபசிச்சா நாஓடணுமா? இந்தவக்கனை யெல்லாம் வேறேஆளுட்டேவச்சுக்கோ! Reply செவ்வாய், பிப்ரவரி 17, 2015 3:42:00 பிற்பகல் மு செ மு நெய்னா முகமது ஊட்டை எசுவுபன்னி செய்நாத்தி வேலைபார்த்து சாந்தி அடிக்கணும் ....கொளுபுலேந்து வாப்பா வர்றாக .தம்பி மொம்சாரம்மா மகனே கொஞ்சாம் குதுரைவண்டியை கூப்பிடுமா டாக்டர்கிட்டே போகணும் ரெண்டு நாளா எனக்கு கொமீருப்பு சொலேருப்பு தட்டு முட்டு தேகரடி யா ஈக்கிது.கொலமாட்டி கொள்ளுவான் பாலுகாரன் இன்னும் வரலே. சனி, பிப்ரவரி 21, 2015 12:52:00 பிற்பகல்


source: CulturaX

text: இந்தியாவில் கொரோனா தடுப்பூசி செலுத்திக் கொண்டோர் எண்ணிக்கை 25 கோடியை கடந்தது || Tamil News The cumulative number of COVID 19 vaccine doses has reached above 25 crores பதிவு: ஜூன் 15, 2021 03:41 IST கொரோனா வைரசைக் கட்டுப்படுத்தும் வகையில் இந்தியாவில் தடுப்பூசி போடும் பணிகள் முழு வேகத்தில் நடைபெற்று வருகின்றன. இந்தியாவில் கொரோனா வைரசை கட்டுப்படுத்துவதற்காக கோவேக்சின் மற்றும் கோவிஷீல்டு தடுப்பு மருந்துகள் அவசர கால பயன்பாட்டுக்கு கடந்த ஜனவரி 3-ம் தேதி அனுமதி வழங்கப்பட்டது. இதையடுத்து ஜனவரி 16-ம் தேதி கொரோனாவுக்கு எதிரான தடுப்பூசி செலுத்தும் பணி தொடங்கப்பட்டது. இதையடுத்து நாடு முழுவதும் தடுப்பூசி செலுத்தும் பணி மும்முரமாக நடந்து வருகிறது. பொதுமக்களும் ஆர்வமுடன் சென்று தடுப்பூசி செலுத்தி வருகின்றனர். இந்நிலையில், இந்தியாவில் நேற்று இரவு 7 மணி தரவுகளின் படி 25 கோடியே 87 லட்சத்து 13ஆயிரத்து 321 பேருக்கு கொரோனா தடுப்பூசி செலுத்தப்பட்டுள்ளது என மத்திய சுகாதாரத்துறை அமைச்சகம் தெரிவித்துள்ளது.


தமிழில் தேசிய கீதம்: பேசப்பட்டவையும், உணர்த்தியவையும்! (புருஜோத்தமன் தங்கமயில்) Previous Article சுரேஷின் அகற்றமும், மாவையின் நோக்கமும்! (புருஜோத்தமன் தங்கமயில்) Next Article தமிழ் மக்கள் பேரவையின் தீர்வுத் திட்டம் கோருவது என்ன?! (புருஜோத்தமன் தங்கமயில்) ஜனாதிபதி மைத்திரிபால சிறிசேன தலைமையில், கடந்த வியாழக்கிழமை காலிமுகத்திடலில் இடம்பெற்ற இலங்கையின் 68வது சுதந்திர தின நிகழ்வுகள், சிங்களத்தில் தேசிய கீதம் இசைக்கப்பட்டதும் ஆரம்பமாகி, தமிழில் தேசிய கீதம் இசைக்கப்பட்டதும் நிறைவுக்கு வந்தன. தமிழில் தேசிய கீதம் இசைக்கப்பட்ட தருணத்தில் நிகழ்வு அரங்கிலிருந்த எதிர்க்கட்சித் தலைவரும் தமிழ்த் தேசியக் கூட்டமைப்பின் தலைவருமான இரா.சம்பந்தன் உணர்ச்சிவப்பட்ட நிலையில் 'கசிந்துருகி கண்ணீர் மல்கியதாக' ஊடகங்கள் சில செய்தி வெளியிட்டன. இலங்கையின் முதலாவது சுதந்திர தினம், கொழும்பில் (தற்போதைய சுதந்திர சதுக்கம் பகுதியில்) 1949, பெப்ரவரி 04ஆம் திகதி அப்போதைய பிரதமர் டி.எஸ்.சேனநாயக்க தலைமையில் நடைபெற்றது. மாலை 04.00 மணியளவில் தமிழ் மொழியில் தேசிய கீதம் இசைக்கப்பட்டு ஆரம்பிக்கப்பட்ட சுதந்திர தின நிகழ்வுகள், சுமார் 75 நிமிடங்களின் பின்னர் சிங்கள மொழியில் தேசிய கீதம் இசைக்கப்பட்டதுடன் நிறைவுக்கு வந்தன. தற்போது நடைமுறையிலுள்ள 'ஸ்ரீ லங்கா மாதா (ஸ்ரீ லங்கா தாயே)' என்று ஆரம்பிக்கும் தேசிய கீதம் ஆனந்த சமரக்கோனினால் 1940களில் எழுதப்பட்டாலும், 1950ஆம் ஆண்டே இலங்கை அரசினால் அங்கிகரிக்கப்பட்டது. அதனை, புலவர் மு.நல்லதம்பி 1950ஆம் ஆண்டு தமிழில் மொழிபெயர்த்தார். ஆக, 1949ஆம் ஆண்டு சுதந்திர தினத்தில் இசைக்கப்பட்ட தேசிய கீதம் எது, அதன் தமிழ் வடிவம் எப்படியிருந்தது என்கிற விடயம் ஆய்வுக்குரியது. இந்த வரலாற்றுப் பதிவுகள் தாண்டி, 'தமிழில் தேசிய கீதம் இசைக்கப்படுதல்' என்கிற விடயம் தொடர்ச்சியாக முக்கியமான உரையாடலாக தென்னிலங்கை அரசியலரங்கில் கடந்த சில காலமாக இருந்து வந்தது. கடும்போக்கு சிங்களவாதிகள், தமிழில் தேசிய கீதம் இசைக்கப்படுதலை, விடுதலைப் புலிகளின் தனி ஈழக் கோரிக்கைக்கு ஒப்பான விடயமாக முன்னிறுத்தினர். அதற்கு அரசியலமைப்பு என்கிற விடயத்தையும் கையிலெடுத்தனர். முன்னாள் ஜனாதிபதி மஹிந்த ராஜபக்ஷகூட, தமிழில் தேசிய கீதம் இசைக்கப்படுவது அரசியலமைப்புக்கு முரணானது என்றார். சுமார் 10 வருடங்களாக நாட்டின் ஆட்சியாளராக இருந்த ஒருவருக்கு, தேசிய கீதம் தொடர்பில் அரசியலமைப்பு என்ன விடயத்தை முன்வைக்கின்றது என்பது தெரியாதா?, நிச்சயமாக தெரிந்திருக்கும். ஆனாலும், தமிழில் தேசிய கீதம் என்கிற விடயத்தைப் பெரும் பிரச்சினையாக்கி அதில் குளிர்காய நினைக்கின்றார். குறுகிய நலன் சார்ந்து மாத்திரம் இலங்கை அரசியல் கையாளப்பட்டு வந்திருக்கின்றது என்பதற்கும், அதுவே நாட்டினை தொடர்ந்தும் இக்கட்டின் கீழ் வைத்துக் கொண்டிருக்கின்றது என்பதற்கும் இவை உதாரணங்கள். குறுகிய நலன் சார் அரசியல் முனைப்புக்களே, இலங்கையின் இனமுரண்பாடுகள் தொடர்பிலான உணர்திறனை பெரும்பான்மையின சிங்கள மக்கள் மத்தியில் கொண்டு சேர்ப்பதிலிருந்தும் தவறியிருக்கின்றன. சாதாரண மக்கள் அரசியல்வாதிகளினாலும், ஊடகங்களினாலும் அவர்கள் சார் அரசியலுக்காக மாற்றப்படுகின்றார்கள். அந்த அரசியல் பெரும்பாலும் ஆட்சி அதிகாரம் சார்ந்து இருப்பதால் உணர்ச்சியூட்டல்களின் மூலம் ஆளுமை செலுத்தப்பட்டு வந்திருக்கின்றது. அதுதான், சுதந்திர தினத்தில் தேசிய கீதம் தமிழில் இசைக்கப்பட்ட போது, சிங்களப் பெரும்பான்மை இளைஞர்கள்- யுவதிகள் மத்தியில் அதிருப்தியை உண்டு பண்ணுமளவுக்கான விடயங்களை மேல் மட்டத்துக்குக் கொண்டு வந்தது. பாரதூரமானதாக இருந்தது. அது, தமிழ் மக்களின் அரசியல் உரிமை கோரிக்கைகளை பிரிவினைக் கோரிக்கையாக கொள்வதற்கான எண்ணப்பாட்டின் பிரதிபலிப்புக்கள் சார்ந்தும் இருந்தன. இலங்கையில் இரு பெரும் மக்கள் கூட்டங்களையும் ஒரு தரப்பின் பிரச்சினையை மற்றத்தரப்பு உணராதவாறு பார்த்துக் கொள்வதில் அரசியல்வாதிகளும், ஊடகங்களும் குறியாக இருந்திருக்கின்றன. இதுதான், இரு சமூகங்களிடையேயும் இவ்வளவு இடைவெளி உருவாகியிருப்பதற்கான காரணமாகவும் இருந்தன. அதற்கு, சிங்கள பெரும்பான்மைத் தளம் தமிழில் தேசிய கீதம் இசைக்கப்பட்டமைக்கு எதிராக விடுத்த அதிர்வுகளைக் கொள்ள முடியும். சுதந்திர தினத்தில் தமிழில் தேசிய கீதம் இசைக்கப்பட்டது தொடர்பில், இரா.சம்பந்தன் கீழ்கண்டவாறு கூறுகின்றார். 'நல்லிணக்கச் செயற்பாடுகள் முன்னெடுக்கப்பட்டுள்ள இத்தருணத்தில், சுதந்திர தின விழாவில் தமிழில் தேசிய கீதம் இசைக்கச் செய்தமை மக்களுக்கும் அரசாங்கத்துக்கும் நன்மை தரும் விடயம். தேசிய கீதம், ஏற்கெனவே இடம்பெற்ற சுதந்திர தினத்தின் போது தமிழில் பாடப்பட்டு வந்த ஒன்றே. மீண்டும் அதனைத் தொடக்கியிருந்தது மகிழ்ச்சிதான். அது, ஆச்சரியப்படும் ஒன்றல்ல. தமிழ் மக்கள் பிறர் தயவில் வாழ வேண்டியவர்களல்ல'. உணர்ச்சிவசப்படுதல்களைத் தாண்டி, அரசியல் அணுகுமுறை இருக்க வேண்டும் என்பதற்கு இரா.சம்பந்தனின் இந்தக் கூற்றினைக் கொள்ள முடியும். ஏனெனில், தேசிய கீதம் இசைக்கப்பட்ட தருணத்தில் உணர்ச்சிவசப்பட்ட நிலையில் கசிந்துருகி கண்ணீர் மல்லிய அவர், அதனை அரசியல் உரையாடலாக முன்வைக்கும் போது, உணர்ச்சிவசப்படும் தருணத்தினைத் தாண்டி வந்து பேசியிருக்கின்றார். உணர்வுகள் மதிக்கப்பட வேண்டியவை. அதில் பிரச்சினையில்லை. ஆனால், உணர்ச்சிவசப்படும் தருணங்கள் தொடர்பில் மிகுந்த அவதானமும், நிதானமும் அவசியம். ஏனெனில், அந்தத் தருணத்தில் வெளிப்படுத்தப்படும் கருத்துக்களும், அது தாக்கம் செலுத்தும் அரசியல் முடிவுகளும் பாரதூரமான விளைவுகளை ஏற்படுத்த வல்லவை. தமிழில் தேசிய கீதம் இசைக்கப்பட்ட விடயம், தமிழ் சமூக உரையாடல் பரப்பில் இன்னொரு வகையான பிரதிபலிப்பையும் காட்டியது. அதாவது, தமிழ் இளைஞர்கள்- யுவதிகள் பலரும் ஒற்றையாட்சி இலங்கைக்குள் வாழ்வதற்கான பெருமையினையும், இறுமாப்பினையும் வெளிப்படுத்திக் கொண்டிருந்தார்கள். குறிப்பாக, தேசிய கீதம் தமிழில் இசைக்கப்பட்ட தருணத்தில் உடல் சிலிர்த்தாக உணர்ச்சிவசப்பட்ட நிலையில் பேசிக் கொண்டார்கள். இந்த விடயம் என்ன செய்தியை சொல்கின்றது, இதன் போக்கு எதனை நோக்கியதாக இருக்கின்றது என்பது பற்றியும் ஆராய வேண்டும். தமிழ்த் தேசியப் போராட்டங்கள் என்ன காரணங்களுக்கான ஆரம்பித்தன, அதன் அடிப்படைக் கோரிக்கைகள் எது சார்ந்து தோற்றம் பெற்றன என்பது தொடர்பில் தமிழ் இளைய தலைமுறையில் குறிப்பிட்டளவானர்களுக்குத் தெரியாது. அது, தொடர்பிலான அறிவூட்டலை தமிழ்த் தேசிய அரசியல் தளமும் ஊடகத் தளமும் ஊட்டுவதில்லை. தமிழ் இளைய தலைமுறையின் அரசியலும் அது சார்ந்த கருத்தியலும் தாம் வாழும்- ஊடாடும் களம் சார்ந்து வடிவமைக்கப்பட்டிருக்கின்றது. அரசியல் கருத்தியல் அப்படி உருவாகுவது இயல்பானது. ஆனால், அதன் உண்மையான அடிப்படைகளைத் தவிர்த்து அல்லது அதனை உணர்ந்து கொள்வதைத் தவிர்த்து போலியான ஒன்றுக்குள் செல்வதற்கு தூண்டுவது எது? அவ்வாறான நிலை உருவாக்கப் போகும் அரசியல் ஏற்படுத்தும் பின்விளைவு எவ்வகையானது என்பது பற்றியெல்லாம் அந்தத் தரப்பு இளைஞர்கள் யோசிப்பதில்லை. 'ஒரே நாடு, ஒரே தேசம்' என்கிற கோட்பாட்டை தமக்குள் ஏற்றி வைத்துக் கொள்ள முனையும் தலைமுறையொன்று தமிழ்ச் சூழலிலும் உருவாகிவிட்டது என்பதைக் கவனத்தில் கொள்ள வேண்டும். தமிழில் தேசிய கீதம் இசைக்கப்பட்டதை கொண்டாடிய தமிழ் இளைய தலைமுறை அதையே பெரும்பாலும் பிரதிபலித்தது. ஒன்றுபட்ட நாட்டுக்குள் எமது தமிழ்த் தேசிய உரிமைகள், இறைமைகள் சார்ந்த தேசத்தினைக் கோருவதற்கு உரித்துடையர்கள் என்கிற விடயம் தொடர்ந்தும் அறிவூட்டப்பட வேண்டும். ஏனெனில், இலங்கையில், 'ஒரே நாடு ஒரே தேசம்' என்கிற விடயம் என்பது மறைமுகமாக பௌத்த சிங்கள தேசியத்தினை நாட்டின் அனைத்துத் தரப்பினரும் ஏற்றுக் கொள்ள வேண்டும் என்று வலியுறுத்துகின்றது. பல்சமூகங்கள் வாழும் இலங்கையில், ஒரு தரப்பின் இறைமையையும், அது சார்ந்த அதிகாரத்தினையும் மற்றத் தரப்புக்களின் மீது இறக்கி வைத்தல் என்பது அரசியல் அத்துமீறலாகும். அதனை, உணராமல் அதுவே எமது வேதம் என்கிற ரீதியில் கொண்டாடிக் கொண்டிருப்பது அடிமை சாசனத்தினை வேறு வடிவில் எழுதிக் கொடுப்பதற்கு ஒப்பானது. தமிழில் தேசிய கீதம் இசைக்கப்பட்ட விடயம் தொடர்பில் கருத்து வெளியிட்ட வடக்கு மாகாண முதலமைச்சர் சி.வி.விக்னேஸ்வரன், 'சிங்கள மக்கள் ஓர் அடி எடுத்து வைத்தால், தமிழ் மக்கள் பத்து அடி எடுத்து வைத்து நல்லிணக்க முனைப்புக்களை நோக்கி வருவார்கள்.' என்றார். யாழ். நாகவிகாரை சென்று வழிபாடுகள் நடத்தியும் தன்னுடைய நல்லிணக்க முனைப்புக்களை அவர் வெளிப்படுத்தினார். தமிழில் தேசிய கீதம் இசைக்கப்பட்டதை நல்லிணக்கத்துக்கான பெரும் முனைப்பு என்று கொள்ள முடியாது. மாறாக, இருந்த ஒன்றை கைவிட்ட தரப்பு மீள நடைமுறைப்படுத்தியிருப்பது சார்ந்தது. அது, தவறினைச் சரி செய்வதற்கு ஒப்பானது மட்டுமே. மாறாக, அது, பெரும் விட்டுக்கொடுப்பு அல்ல. இன நல்லிணக்கம் என்பது இரு தரப்பும் சம அளவிலான விட்டுக் கொடுப்புக்களைச் செய்து மேற்கொள்ளப்பட வேண்டியது. மாறாக, சி.வி.விக்னேஸ்வரன் சொல்வது போல ஓர் அடிக்கு பத்தடி எடுத்து வைத்து செய்யப்பட வேண்டியவை அல்ல! (தமிழ்மிரர் பத்திரிகையில் (பெப்ரவரி 10, 2016) வெளியான இந்தக் கட்டுரையை நன்றி அறிவித்தலோடு மீளப்பதிகின்றோம்: ஆசிரியர் குழு, 4TamilMedia)


ஏனென்றால் ஜெனிவா அமர்வுக்கு முன்னர் உள்நாட்டு விசாரணை ஆரம்பிக்கப்படும் என்று கூறிய அரசாங்கம் இப்போது ஐநா அறிக்கையை பார்வையிட்ட பின்னரே அதை அமைப்போம் என்று கூறியிருக்கிறது.


source: wikipedia

text: ஞான பீட விருது (Jnanpith Award ) என்பது இந்தியாவில் இலக்கியத்துக்காக வழங்கப்படும் ஒரு உயரிய விருது ஆகும். இந்த விருதை வழங்குபவர்கள் பாரதிய ஞானபீடம் என்ற பண்பாட்டு இலக்கியக் கழகமாகும். இவ்வறக்கட்டளை தி டைம்ஸ் ஆஃப் இந்தியா நாளிதழை வெளியிடும் சாகு சைனக் குடும்பத்தினரால் நிறுவப்பட்டது. ஒவ்வோர் ஆண்டும் இந்தியாவிலுள்ள அங்கீகரிக்கப்பட்ட 15 மொழிகளுள் சிறந்த எழுத்தாளருக்கு வழங்கப்படுகிறது. 1954 -ல் இதைத் தோற்றுவித்தவர் சாந்திபிரசாத் ஜெயின் என்பவர். இந்தியாவின் முதல் இந்தியக் குடியரசுத் தலைவரான டாக்டர். இராஜேந்திரபிரசாத் இந்தியாவின் சிறந்த எழுத்தாளர்களுக்கு ஒவ்வொரு ஆண்டும் விருதுவழங்கி பெருமைப்படுத்த ஒரு அமைப்பு வேண்டும் என்று பல தொழில் முனைவோரிடம் கேட்டுக் கொண்டார். அதன் விளைவாக உருவானதே பாரதிய ஞானபீடம் பண்பாட்டு இலக்கியக்கழகம். இந்த விருது, இந்திய ரூபாய் 5 இலட்சத்திற்கான காசோலை, தங்கமும் செம்பும் கலந்த பட்டயமும், பாராட்டுப் பத்திரம் மற்றும் பித்தளையால் ஆன சரசுவதி சிலையை உள்ளடக்கியது. 1961ல் இந்த விருது நிறுவப்பட்டது. 1965ல் முதன் முதலாக மலையாள எழுத்தாளர் ஜீ. சங்கர குருப்பிற்கு வழங்கப்பட்டது. இந்தியாவின் அதிகாரபூர்வ மொழிகளில் எழுதும் எந்த ஓர் எழுத்தாளரும் இந்த விருதுக்கு தகுதியானவர் ஆவார். 1982 வரை, ஓர் எழுத்தாளரின் குறிப்பிட்ட படைப்பைப் பாராட்டி, ஞான பீட விருது வழங்கப்பட்டது. அதன் பின்னர் ஓர் எழுத்தாளரின் வாழ்நாளில் அவர் இலக்கியத்திற்கு ஆற்றிய பங்களிப்பை கௌரவிக்கும் வகையில் இந்த விருது வழங்கப்பட்டு வருகிறது. இதுவரை, அதிகபட்சமாக, இந்தி மொழி எழுத்தாளர்கள் பதினொரு முறையு இந்த விருதைப் பெற்றுள்ளார்கள். 2015 ஆம் ஆண்டில் பரிசுத் தொகையானது இந்திய மதிப்பில் 11 இலட்சமாக உயர்த்தப்பட்டது. மொத்தமுள்ள அங்கீகரிக்கப்பட்ட இருபத்தைந்து மொழிகளில் இதுவரை மொத்தம் பதினைந்து மொழிகளுக்கு விருதுகள் கொடுக்கப்பட்டுள்ளது. இந்தி மொழிகளில் இதுவரை பதினொரு விருதுகளும், கன்னடம் மொழிகளில் எட்டு விருதுகளும், வங்காள மொழியில் இதுவரை 6 விருதுகளும், மலையாளத்தில் 6 விருதுகளும், குஜராத்தி , மராத்திய மொழி, ஒடியா மொழி, உருது போன்ற மொழிகளில் தலா நான்கு விருதுகளும், தெலுங்கு மூன்று விருதுகளும், அசாமிய மொழி, பஞ்சாபி மொழி, மற்றும் தமிழ் போன்ற மொழிகளில் இரண்டு விருதுகளும், காஷ்மீரி மொழிகளில், கொங்கணி மொழி, சமஸ்கிருதம் ஆகிய மொழிகளில் ஒரு முறையும் விருதுகள் கொடுக்கப்பட்டுள்ளன. இதுவரையில் ஐம்பத்தி ஏழு நபர்களுக்கு விருதுகள் வழங்கப்பட்டுள்ளன. அதில் ஏழு நபர்கள் பெண்கள் ஆவர். ஆஷா பூர்ணாதேவி இந்த விருதைப் பெற்ற முதல் பெண் எழுத்தாளர் ஆவார். 1965 ஆம் ஆண்டில் புரோதம் புரோதிசுருதி (பொருள்: முதல்சத்தியம்) எனும் வங்காள புதினத்திற்காக இவருக்கு இந்த விருது அளிக்கப்பட்டது. பிண்ணனி பாரதிய ஞானபீட ஆய்வு மற்றும் வரலாற்று நிறுவனம் எனும் நிறுவனத்தை 1944 இல் சகு சாந்தி பிரசாத் ஜெயின் என்ற சகு சைனக் குடும்பத்தைச் சேர்ந்தவரால் தோற்றுவிக்கப்பட்டது. மே 1961 இல் இந்திய மொழிகளின் சிறந்த படைப்புகளைத் தேர்ந்தெடுத்து சிறந்த நூலிற்கான விருது வழங்க வேண்டும் என நினைத்தனர். பின் நவம்பர் மாத இறுதியில் ரமா ஜெயின் , (பாரதிய ஞானபீடத்தைத் தோற்றுவித்தவர் ) சில இலக்கிய வல்லுநர்களை அழைத்து இதற்கான ஆலோசனையில் ஈடுபட்டார். அவர்களில் சிலர் காகா காலேல்கர், ஹரிவன்சராய் பச்சன்,ராம்தாரி சிங் திங்கர் , ஜெய்னெந்திர குமார், ஜெகதீசு சந்திர மார்தூர், பிரபாகர் மாசே, அக்சய குமார் ஜெயின் மற்றும் லட்சுமி சந்திரா ஜெயின். மேலும் இது பற்றி 1962 இல் அனைத்திந்திய குஜராத்திம் சாகித்திய பரிசத் மற்றும் பாரதிய பாஷா பரிசத்தின் ஆண்டுக் அமர்வில் விவாதிக்கப்பட்டது. ஏப்ரல் 2, 1962 இல் இந்தியாவின் பல மாநிலங்களில் இருந்து சுமார் 300 எழுத்தளர்களை புதுதில்லிக்கு அழைத்து அவர்களை இரு அமர்வுகளாக தரம்வீர் பாரதி அவர்கள் பரிசோதித்து பின் அந்த முன்வரைவினை பிரசாத்திடம் வழங்கினார். முதல் தேர்வுக்குழுக் கூட்டமானது மார்ச் 16, 1963 இல் நடத்தத் திட்டமிட்டிருந்தனர். ஆனால் பிரசாத் அவர்கள் பெப்ரவரி 28, 1963 இல் இறந்தார். எனவே காகா காலேல்கர் மற்றும் சம்பூர்ணநந்தர் ஆகியேரை தற்காலிக நிறுவனர்களாக குழு நிர்ணயம் செய்தது. முதல் தேர்வுக் குழு உறுப்பினர்கள் முதல் தேர்வுக்குழு உறுப்பினர்களாக நிரஞ்சன் ராய், கரண் சிங், ஆர். ஆர். திவாகர், வி.ராகவன், பி. கோபால் ரெட்டி, ஹரேகிருஷ்ணா மஹாதப், ரமா ஜெயின், மற்றும் லட்சுமி சந்திரா ஜெயின் ஆகியோர் இருந்தனர். சம்பூர்ணாநந்தர் தலைவராக செயல்பட்டார். 1921 முதல் 1951 ஆம் ஆண்டுகள் வரையிலான காலங்களில் எழுதப்பட்ட நூல்களை முதல் விருதுக்கான பரிசீலனைக்கு எடுத்துக்கொண்டனர். விதிமுறைகள், தேர்வு செய்யும் நடைமுறைகள் விருதிற்காக பல இலக்கிய வல்லுநர்கள், ஆசிரியர்கள், பல்கலைக்கழகங்கள், பல மொழிகளைச் சேர்ந்த சங்கங்கள், விமர்சகர்கள். போன்றவர்களிடமிருந்து பரிந்துரைகள் பெறப்படுகின்றன. தற்சமயம் விருது பெற்ற ஒருவரின் நூல்களை அடுத்த இரண்டு வருடத்திற்கு பரிசீலனைக்கு எடுத்துக்கொள்ளப்பட மாட்டாது. தேர்வுக்குழுவானது சமூகத்தில் நன்மதிப்பு பெற்ற மற்றும் நேர்மையான ஏழு முதல் பதினொரு உறுப்பினர்களைக் கொண்டிருக்கும். ஒவ்வொரு உறுப்பினர்களும் மூன்று ஆண்டுகள் தேர்வுக் குழு உறுப்பினர்களாக செயல்படுவர்.தேவையேற்படின் அந்தக் காலத்தை மேலும் இரு ஆண்டுகளுக்கு கால நீட்டிப்பு செய்யலாம். பரிந்துரைக்கு ஏற்கப்பட்ட நூல்கள் பகுதி அல்லது முழுவதுமாக இந்தி அல்லது ஆங்கிலம்மொழிகளில் மொழிமாற்றம் செய்யப்பட்ட பின்னரே அதனை ஆலோசனைக் குழுக்கள் மதிப்பீடு செய்வர். ஒரு குறிப்பிட்ட ஆண்டிக்கான தேர்வு பெற்றவர் பற்றிய அறிவிப்பை தேர்வுக் குழு வெளியிடும். இதற்கான முழு அதிகாரமும் தேர்வுக் குழுவிற்கே உள்ளது. ஞான பீட விருது பெற்றோர் பட்டியல் (ஆண்டு - பெயர் - ஆக்கம் - மொழி) 1965 - ஜி சங்கர குருப் - ஓடக்குழல் (புல்லாங்குழல்) - மலையாளம் 1966 - தாராசங்கர் பந்தோபாத்தியாய் - கணதேவ்தா - வங்காள மொழி 1967 - குவெம்பு (முனைவர் கே.வி. புட்டப்பா) - ஸ்ரீ இராமயண தரிசனம் - கன்னடம் 1967 - உமா ஷங்கர் ஜோஷி - நிஷிதா - குஜராத்தி 1968 - சுமித்ரானந்தன் பந்த் - சிதம்பரா - ஹிந்தி 1969 - பிராக் கோரக்புரி - குல்-இ-நக்மா - உருது 1970 - விஸ்வநாத சத்யநாராயணா - இராமயண கல்பவ்ரிக்ஷமு - தெலுங்கு 1971 - விஷ்ணு டே - ஸ்ம்ருதி சட்டா பவிஷ்யத் - வங்காள மொழி 1972 - இராம்தாரி சிங் தினகர் - ஊர்வசி - ஹிந்தி 1973 - தத்தாத்ரேய ராமச்சந்திரன் பிந்த்ரே - நகுதந்தி - கன்னடம் 1973 - கோபிநாத் மொஹந்தி - மட்டிமடல் - ஒரியா 1974 - விஷ்ணு சகரம் காண்டேகர் - யயாதி - மராத்தி 1975 - அகிலன் - சித்திரப்பாவை - தமிழ் 1976 - ஆஷாபூர்ணா தேவி - ப்ரதம் ப்ரதிஸ்ருதி - வங்காள மொழி 1977 - க. சிவராம் கரந்த் - முக்கஜ்ஜிய கனசுகலு (ஆயாவின் கனவுகள்) - கன்னடம் 1978 - ச.ஹ.வ. அஜ்னேயா - கித்னி நாவோம் மே கித்னி பார் (எத்தனை முறை எத்தனை படகுகள் - ஹிந்தி 1979 - பிரேந்த்ர குமார் பட்டாச்சார்யா - ம்ருத்யுஞ்சய் (சாகாவரம்) - அஸ்ஸாமி 1980 - ச.க.பொட்டிக்கட் - ஒரு தேசத்திண்டே கதா (ஒரு நாட்டின் கதை) - மலையாளம் 1981 - அம்ரிதா பிரீதம் - காகஜ் தே கான்வாஸ் - பஞ்சாபி மொழி 1982 - மஹாதேவி வர்மா - ஹிந்தி 1983 - மாஸ்தி வெங்கடேச ஐயங்கார் - சிக்கவீர ராஜேந்திரா - கன்னடம் 1984 - தகழி சிவசங்கரப் பிள்ளை - மலையாளம் 1985 - பன்னாலால் படேல் - குஜராத்தி 1986 - சச்சிதானந்த் ரௌத் ராய் - ஒரியா 1987 - விஷ்ணு வாமன் ஷிர்வாத்கர் - (குசுமக்ராஜ்) - மராத்தி 1988 - முனைவர். சி. நாராயண ரெட்டி - தெலுங்கு 1989 - குர்ராடுலென் ஹைதர் - உருது 1990 - வி. கே. கோகாக் - பாரத சிந்து ரஷ்மி - கன்னடம் 1991 - சுபாஷ் முகோபாத்யாய் - வங்காள மொழி 1992 - நரேஷ் மேத்தா - ஹிந்தி 1993 - சீதாகாந்த் மஹாபாத்ரா - ஒரியா 1994 - உ. இரா. அனந்தமூர்த்தி - கன்னடம் 1995 - எம். டி. வாசுதேவன் நாயர் - மலையாளம் 1996 - மகாசுவேதா தேவி - வங்காள மொழி 1997 - அலி சர்தார் ஜாஃப்ரி - உருது 1998 - கிரிஷ் கர்னாட் - கன்னடம் 1999 - நிர்மல் வர்மா - ஹிந்தி 1999 - குர்தியால் சிங் - பஞ்சாபி 2000 - இந்திரா கோஸ்வாமி - அஸ்ஸாமி 2001 - ராஜேந்திர கேஷவ்லால் ஷா - குஜராத்தி 2002 - ஜெயகாந்தன் - தமிழ் 2003 - விந்தா கரண்டிகர்' - மராத்தி மொழி 2004 - ரகுமான் ராகி சுப்துக் சோடா, கலாமி ராகி மற்றும் சியா ரோட் ஜாரேன் மான்சு - காஷ்மீரி மொழி 2005 - கன்வர் நாராயண் இந்தி மொழி 2006 - ரவீந்திர கேல்கர் கொங்கணி 2006 - சத்திய விரத் சாஸ்திரி சமசுகிருதம் 2007 - ஓ. என். வி. குரூப்'' மலையாளம் 2009 - அமர் காந்த் - இந்தி & ஸ்ரீ லால் சுக்லா - இந்தி 2010- சந்திர சேகர கம்பரா - கன்னடம் 2011- பிரதிபா ரே யஜனசெனி - ஒரியா 2012 - ரவுரி பாரத்வாச பாகுடுரல்லு - தெலுங்கு 2013 - கேதார்நாத் சிங் - இந்தி 2014- பாலச்சந்திர நெமதே - மராத்தி 2015- ரகுவீர் சவுத்ரி - குஜராத்தி 2017 _ கிருஷ்ணா சோப்தி- இந்தி 2018 - அமிதவ் கோசு - ஆங்கிலம் 2019 - அக்கித்தம் அச்சுதன் நம்பூதிரி - மலையாளம் 2021 - நீல்மனி பூக்கன் - அசாமி 2022 - தாமோதர் மவுசோ - கொங்கணி மேற்கோள்கள் குறிப்புகள் வெளியிணைப்புகள் இந்திய இலக்கிய விருதுகள் பரிசுகளும் விருதுகளும்


1.வேகமாக ஓங்கி வளரும் பனைமரம் ஒருவனுக்கு நிழலைத் தரமுடியாது.நிதானமாக செழித்துவளரும் ஆலமரமோ அரசனது படை பரிவாரங்களுக்கும் இடம் தரும். வேகமிருந்தால் போதாது. விவேகமும் தேவை.நிதானமான வளர்ச்சி நிலையான புகழைத் தரும். 2.உடலை சுத்தமாக வைத்திருப்பவனிடம் நோய் அண்டாது. உள்ளம் சுத்தமாக இருப்பவனிடம் தீமை அண்டாது. 3.மீனுக்கு பலம் நீரினிலே குளவிக்கு பலம் அதன் கொடுக்கினிலே மனிதனுக்கு பலம் அவன் மூளையிலே மனிதனின் பலவீனம் அவன் நாக்கினிலே! 4.தோண்டதோண்ட நீர் சுரக்கும். முயல முயலவே வெற்றி கிடைக்கும்.வெட்டுப்பட்ட மரமும் துளிர்க்கும் குட்டுப்பட்ட நீயும் நிமிர்வாய் நம்பு. 5.மையில்லா எழுதுகோலால் எழுத முடியாது. தூய்மையில்லா மனிதனிடத்தில் நம்பி பழகுதல் கூடாது. 6.மேகமானது வானில் ஒளிவீசும் சூரியனைக் கூட சில நிமிடங்கள் தன் முயற்சியால் மறைத்துவிடுகிறது.அதுபோல விடாமுயற்சி இருப்பின் அடைய முடியாதது எதுவும் இல்லை. 7.தண்ணீர் ஊற்றியவனின் தாகம் தீர்க்கும் தென்னை போல உனக்கு உதவியவனுக்கு சமயத்தில் உதவுவது உன் கடமை. 8.ஒர் அறையின் மையத்தில் ஏற்றிவைக்கப்படும் ஊதுபத்தி அறையைமட்டுமின்றி அதனையும் தாண்டி தன் வாசனையை பரப்புவது போல நாம் கற்கும் கல்வி நமக்கு மட்டுமின்றி நாட்டு மக்கள் அனைவருக்கும் பயனளிப்பதாய் இருக்கவேண்டும். 9.கற்றறியா மரம் கூட மற்றவர்களுக்கு பயனைத்தறுகிறது நிழலாக உணவாக உறைவிடமாக கற்றறிந்த மூடர் நாம் அதை வெட்டலாமோ? சிந்திப்போம் சந்திகள் தோறும் சாலைகள் ஒரம் மரம் வளர்ப்போம் 10.கொழுத்த மீனுக்கு காத்திருக்கும் கொக்கைப்போல உன் இலக்கிற்கு கவனம் சிதறாமல் காத்திரு. காலம் கட்டாயம் கனியும். அலோ வாசகர்களே என்னுடய டியுசன் செண்டரில் மாணவர்களுக்கு போதித்த அட்வைஸ் சிலதுதான் இது. பிடித்திருந்தால் பாராட்டினால் பொன்மொழிகள் தொடரும்.


source: fineweb

text: இப்படி ஒரு சட்டம் வந்தால் எப்படி இருக்கும்? நீதிமன்ற உத்தரவை தொடர்ந்து, கட்டாயமாக ஹெல்மெட் அணிய வேண்டும் என தமிழக அரசு, இரு சக்கர வாகன ஓட்டிகளை வலியுறுத்தி சில மாதங்கள் ஆகிவிட்ட நிலையில், சென்னையின் முக்கிய சாலைகளில் கூட இன்றும் பலரின் மண்டைகளில் ஹெல்மெட்டை காணோம். இந்நிலையில், ஹெல்மெட் அணிந்தால்தான் பங்குகளில் பெட்ரோல் நிரப்பப்படும் என ஒரு சட்டத்தை கொண்டுவந்து, அது நீடிக்கவும் செய்தால், ஹெல்மெட் அணியாதவர்களின் எண்ணிக்கை வெகுவாக குறையும் வாய்ப்பு ஏற்பட்டுள்ளது. இந்த திட்டத்தை அமல்படுத்தி, ஊரின் முக்கால்வாசி வாகன ஓட்டிகளை ஹெல்மெட் அணியச் செய்துள்ளார், கேரளாவின் கண்ணூர் மாவட்டத்தில் உள்ள, கண்ணபுரம் எனும் கிராமத்தின் காவல்துறை உதவி ஆய்வாளர் பினு மோகன். அந்த கிராமத்தில் உள்ள மூன்று பெட்ரோல் பங்குகளில் பணிபுரியும் ஊழியர்கள், ஹெல்மெட் அணியாமல் வரும் இருசக்கர வாகன ஓட்டிகளின் வாகனங்களில் பெட்ரோல் நிரப்ப மறுக்கின்றனர். கடந்த நான்கு மாதங்களில், கண்ணபுரம் கிராமத்தில் 28 சாலை விபத்துகள் நடந்துள்ளன. இவற்றில் ஹெல்மெட் அணியாத காரணத்தால் மட்டுமே, இருவர் உயிரிழந்துள்ளனர். இதை அறிந்த, அந்த மாவட்ட எஸ்.பி, ஹெல்மெட் அணிவதை கட்டாயமாக்க, ஏதேனும் புதிய யோசனைகளை சொல்லுமாறு, சக காவலர்களிடம் கேட்டுள்ளார். அப்போதுதான் தன் திட்டத்தை கூறியுள்ளார் பினு மோகன். இந்த திட்டம் அமலானதில் இருந்து, 75 சதவீதத்திற்க்கும் அதிகமான இருசக்கர வாகன ஓட்டிகள், ஹெல்மெட் அணிந்து செல்வதாக கூறி பெருமை கொள்கிறார் பினு மோகன். ஆனாலும், சிலர், பாட்டிலில் பெட்ரோல் வாங்கியும், பக்கத்து ஊருக்கு சென்று பெட்ரோல் நிரப்பியும், கட்டாய ஹெல்மெட் திட்டத்திற்கு "கல்தா" கொடுத்து வருகின்றனர். இதனால் இந்த திட்டம் ஏப்ரல் மாதத்தில் இருந்து கண்ணுர் மாவட்டம் முழுதும் அமலுக்கு வருகிறது. இதை அனைத்து நகரங்களிலும் அமல்படுத்தினால், பல உயிரிழப்புகளை தவிர்க்கலாம். -ஜெ. விக்னேஷ் (மாணவ பத்திரிகையாளர்)


24 மணி நேரத்தில் 500 நிலநடுக்கம்.. 8000 அடிக்கு பறந்த புழுதி.. ஹவாயில் வெடித்த எரிமலை ஹவாய்: அமெரிக்க மாநிலங்களில் ஒன்றான ஹவாய் தீவில் நேற்று மீண்டும் எரிமலை வெடித்துள்ளது. எரிமலையை தொடர்ந்து அங்கு வரிசையாக நிலநடுக்கம் ஏற்பட்டுள்ளது. மத்திய பசுபிக் கடல் அருகே இருக்கும் இந்த தீவில் கடந்த ஒருமாதமாக எரிமலை வெடித்துக் கொண்டுள்ளது. ஹவாய் தீவில் மிகவும் தீவிரமான நிலையில் வெடிக்கக்கூடிய வகையில் பல எரிமலைகள் இருக்கிறது. அந்த வகையில் கிலாயூ என்ற எரிமலை நேற்று வெடித்தது. இந்த ஒரு எரிமலை மட்டும் கடந்த ஒரு மாதத்தில் 7 முறை வெடித்துள்ளது. லாவா இந்த தொடர் வெடிப்பு காரணமாக அங்கு ஊர் முழுக்க எரிமலை குழம்பு பரவி இருக்கிறது. எரிமலை மொத்தமாக வெடித்த காரணத்தால் மக்கள் அவர்கள் இருந்த பகுதியைவிட்டு வெளியேறினார்கள். மக்கள் வசிப்பிடத்தை நோக்கி இந்த எரிமலை குழம்புகள் வந்துள்ளது. மக்கள் வெளியேறும் பகுதியையும் எரிமலை குழம்பு மூடி விட்டது. பிரச்சனை இந்த மக்கள் கொஞ்சம் கொஞ்சமாக அவர்கள் வீடுகளை காலி செய்யும் போது அங்கே நிலநடுக்கம் ஏற்பட்டு இருக்கிறது. நேற்று அதிகாலை நிலநடுக்கம் ஏற்பட்டுள்ளது. இது 5.6 ரிக்டர் அளவில் பதிவாகியுள்ளது. எரிமலை வெடிப்பு காரணமாகவே இந்த நிலநடுக்கம் ஏற்பட்டதாக கூறப்படுகிறது. இதனால் எத்தனை பேர் காயமடைந்தார்கள், எத்தனை பேர் மரணமடைந்தார்கள் என்ற விவரம் இன்னும் வெளியாகவில்லை. 500 இதில் அதிர்ச்சி அளிக்கும் தகவல் என்றால் கடந்த 24 மணி நேரத்தில் மட்டும் அந்த எரிமலையை சுற்றிய 5 கிலோ மீட்டர் பகுதியில் 500 முறை நிலநடுக்கம் ஏற்பட்டுள்ளது. இதற்கு முன்பு 24 மணி நேரத்தில் இவ்வளவு அதிகமான நிலநடுக்கம் எங்குமே ஏற்பட்டது இல்லை என்று கூறப்படுகிறது. இதே பகுதியில் சில வாரங்களுக்கு முன்பு 300 நிலநடுக்கம் ஏற்பட்டது. எல்லாமே மிகவும் சிறிய அளவிலான நிலநடுக்கம் என்பது குறிப்பிடத்தக்கது. மொத்தம் 8000 அடி உயரம் இந்த நிலநடுக்கம் காரணமாக மொத்தம் 8000 அடி உயரத்திற்கு தூசுகளும், புழுதிகளும் பறந்துள்ளது. எரிமலையை சுற்றியுள்ள 15 கிலோ மீட்டர் பகுதி வரை புகை மண்டலம் சூழ்ந்துள்ளது. இந்த 8000 கிலோ மீட்டர் உயர புழுதியை சாட்டிலைட் படம் பிடித்து வெளியிட்டுள்ளது. இந்த எரிமலை குழம்பு புகைப்படங்களை உறைய வைக்கும் வகையில் உள்ளது. பொருத்தமான வரன் தேர்ந்தெடுக்க தமிழ் மேட்ரிமோனி - இன்றே பதிவு செய்யுங்கள , பதிவு இலவசம்!


கீதாஞ்சலி | » ஆன்மீக கட்டுரைகள் » கீதாஞ்சலி “நீ என்னிடம் பெருமகிழ்ச்சி கொண்டிருக்கிறாய். நான் உன்னை முற்றிலும் உணர்ந்திருக்கிறேன். நீ இறங்கி என்னிடம் வந்திருக்கிறாய். எல்லாம் வல்ல இறைவா நான் இல்லாவிட்டால் நீ யாரிடம் அன்பு செலுத்துவாய்? என் உள்ளத்தில் உன் இன்பம் எல்லையில்லா விளையாட்டில் ஈடுபட்டிருக்கிறது. என் வாழ்வில், உன் எண்ணம் எப்பொழுதும் ஈடேறிக் கொண்டிருக்கிறது. நான் இல்லையென்றால் நீ யார்மீது அன்பு செலுத்துவாய்? நான் எவ்வாறு உம்மை ஒரு மனிதனாக காணமுடியும்? நீர் என்னை சிருஷ்டித்தபடியால் உம் அன்பை நீ என்மேல் காண்பிக்கிறாய். நீ என் இதயத்தில் சதா நடனம் புரிகின்றாய் என்று கவிஞர் கூறுகிறார். இறைவனைப்பற்றி நன்கு கிரஹித்து உணர்ந்தவர்களில் இரவீந்திரநாத் தாகூரும் ஒருவர். அதினால்தான் என் உள்ளத்தில் உன் இன்பம் எல்லையிலா விளையாட்டில் ஈடுபட்டிருக்கிறது என்பது இவரின் கருத்து. இதைப்போன்றே மற்றவர்களும் கூறுகிறார்கள். “தான்ஒரு கூறு சதாசிவன் எம்இறை! வான்ஒரு கூறு மருவியும் அங்குஉளான்! தான்ஒரு கூறு சலமயன் ஆமே.” – திருமந்திரம் 112 இறைவன் என்று பேசினால் அவனது இருப்பு எப்படி, அவனது வண்ணம் எவ்வண்ணம், யார் அவன் என்ற கேள்விகள் வரும். ‘இப்படியன் இந்நிறத்தன் இவ்வண்ணத்தன் இவன் இறைவன் என்று எழுதிக் காட்ட ஒண்ணாதே’ என்று, விடை சொல்ல முடியாமல் கைவிரித்த தருணங்களும் உண்டு. திருமூலரைப்போல முரட்டு துணிச்சலுடன் சுட்டிக்காட்ட முயன்ற தருணங்களும் உண்டு. இறைவன் எங்கிருக்கிறான், எப்படி இருக்கிறான் என்று கேட்பவர்களே! நீங்கள் பார்க்கின்ற எல்லாவற்றிலும் அவன் இருக்கிறான். உங்களுக்கு உள்ளே நின்று இயக்குகின்றவனாகவும் அவன் இருக்கிறான். அவனே இயக்கமாகவும் இருக்கிறான். இறைவன் அசைவில்லாமல் நிலைகுத்தி நிற்கிறவன் அல்லன். அசையாமல் இருந்த இடத்தில் இருக்க அவன் என்ன ஜவுளிக் கடைப்பொம்மையா? அவன் இயக்கமயமாக இருக்கிற சலமயன். ஆடிக்கொண்டே இருக்கிறவன். சலமயன் என்றால் நீரைப்போல அசைந்து மாற்றத்தை ஏற்படுத்துகிறவர். சாலும் அவ்ஈசன் சலவியன் ஆகிலும் ஏல நினைப்பவர்க்கு இன்பம்செய்தானே” – திருமந்திரம் 182 காலையில் எழுகிறோம், உண்கிறோம், உடுத்துகிறோம், திரிகிறோம், மாலையில் உறங்குகிறோம். வாழ்நாள் முடிகிறது, வீழ்நாள் வருவதற்குள் அவனை தேடிக் கொள்ளுங்கள் என்றால், அவன் சுடுகாட்டையே அரங்கமாக்கி ஆடிக்கொண்டிருக்கிற சலவியன். இறைவன் சல சல என்று ஓடுகிற நீரைப்போல எப்பொழுதும், எல்லாவற்றையும் இயக்குபவனாதலால் சலவியன் என கருதப்படுகிறான். எந்த சுடுகாட்டில் ஆடிக்கொண்டிருக்கிறானோ? எங்கே தேடுவது என்கிறவர்களே! நினையுங்கள்! உங்கள் உள்ளக்காட்டிலும் ஆட அவன் வருவான். இவ்வாறு தன் அடியார்களின் உள்ளத்தில் விளையாடுவது இறைவனுக்கு பிடித்தமான பொழுது போக்காகும். அத்துடன் அந்த பொழுதுபோக்கினால் ஒரு நன்மையும் ஏற்படுகிறது என்பதை எறிபத்தர் நாயனாரின் வாழ்க்கையில் இருந்து அறிந்துகொள்ளலாம். எறிபத்தர் கரூரின்கண் அமைந்திருந்த திருஆனிலைக் கோயிலில் உறைந்து அருட்பாலித்து வரும் இறைவனை வழிபடுவதை தன் வழக்கமாக கொண்டு வந்தார் சிவகாமியாண்டார் என்னும் அடியவர். இவர் வைகறைப்பொழுதில் எழுந்து நீராடித் தூய்மை உடையவராய்த் தன் வாயினைத் துணியால் கட்டிக்கொண்டு நந்தவனம் சென்று மலர்களைப் பறிப்பார். பின் அவற்றை பூக்கூடையில் கொண்டுசென்று இறைவனுக்கு படைப்பார். இவ்வாறே ஓர் அஷ்டமி நாளன்று இறைவனுக்கு தொண்டு செய்வதற்காக பூக்கூடையுடன் தெருவில் சென்று கொண்டிருந்தார். அவ்வேளையில் சோழ மன்னனின் பட்டத்து யானையானது பாகனுக்கும் அடங்காமல் மதம் பிடித்து தெருவில் ஓடி வந்தது. அந்த யானை சிவகாமியாண்டார் தன் கையில் வைத்திருந்த பூக்கூடையைப் பிடுங்கி தெருவில் எறிந்ததுடன், அந்த பூக்களையும் தன் காலால் மிதித்து நாசம் செய்தது. அதனைக் கண்டு கோபம் கொண்ட சிவகாமியாண்டார், அந்த யானையினைத் தனது தண்டத்தால் அடிக்க ஓடி, தன் வயதின் இயலாமையின் காரணத்தால் தவறி விழுந்தார். அந்நிலையிலும் சிவபெருமானை நினைத்து சிவதா, சிவதா என்று அரற்றினார். சிவகாமியாண்டாரின் அலறலைக் கேட்ட எறிபத்தர் அவ்விடத்திற்கு விரைந்து வந்தார். அங்கு அவர் கண்ட காட்சி அவருக்கு கடும் கோபத்தினை விளைவித்தது. யானையின் முன்சென்ற அவர், தமது மழுவினால் யானையின் துதிக்கையினை வெட்டி சாய்த்தார். தனது யானைக்கும், யானைப் பாகர்களுக்கும் நடந்த நிகழ்வுகளை கேட்டறிந்த சோழ மன்னன் அவ்விடத்திற்கு வந்தான். அங்கு கையில் மழுவுடன் நின்றிருந்த எறிபத்தரைக் கண்டான். தன்னுடன் வந்திருந்த படையினரைப் பின் நிறுத்தி, தான் மட்டும் முன்வந்து எறிபத்தரை வணங்கி இங்கு நிகழ்ந்தது யாது? என வினவினான். அதற்கு எறிபத்தர் யானையின் செயலினையும், அதன் செயலினை தடுக்காது நின்ற பாகர்களின் நிலையினையும் எடுத்து கூறினார். அதனை கேட்ட அரசன் தனது பட்டத்து யானை செய்த செயலிற்கு இத்தகைய தண்டனை போதாது, பட்டத்து யானையின் உரிமையாளனான தானே தண்டிக்கப்பட வேண்டியவன் என தாழ்ந்து நின்றான். மேலும் குற்றம் இழைத்தவனாகிய தன்னை மங்கல மழுவால் தண்டிப்பது அந்த ஆயுதத்திற்குப் பெருமை சேர்ப்பதாகாது. எனவே என்னை இவ்வாளினால் தண்டியுங்கள் என்று தன் உடைவாளினை தந்து நின்றான். சோழ மன்னனின் இத்தகைய செயலினைக் கண்ட எறிபத்தர் இம்மன்னன் சிவனடியார்கள்மேல் வைத்திருக்கும் அன்பினை அறிந்தேன் என மனத்தினுள் நினைத்தவராய், மன்னன் கொடுத்த வாளினை வாங்காதவராய் நின்றார். பின்னர் தான் வாளினை வாங்காது விடுத்தால் மன்னன் அவ்வாளினாலே தன்னை மாய்த்துக்கொள்வான் என கருதி அதனைத் தன் கையில் வாங்கிக் கொண்டான். அவரின் செயலினைக் கண்ட மன்னன் தன்னை கொல்லுமாறு வேண்டினான். எறிபத்தரோ இவ்வரசனை கொல்லக்கூடாது என எண்ணித் தன்னைத்தானே மாய்த்துக்கொள்ள துணிந்தார். அதனைப் பார்த்த மன்னன் பெரியவரின் செயலினால் கெட்டேன் என சென்று தன் வாளினைப் பறித்துக்கொண்டான். அப்பொழுது வானிலே ஒரு அசரீரி எழுந்தது. அன்பர்களே, உங்களது திருத் தொண்டின் பெருமையினை உணர்த்தவே இத்திருவிளையாடலை நிகழ்த்தினேன் என்றது.


text: நாடெங்கிலும் உள்ள கிராம உத்தியோகத்தர்களை இணைத்து முகப்புத்தக நண்பர்கள் குழுமமாக செயற்படும் அகில இலங்கை கிராம உத்தியோகத்தர் சம்மேளனத்தின் (AIGNF) இரண்டாம் ஆண்டு நிறைவையொட்டி தம்புள்ள சீகிரிய அலகொலவெவ கனிஷ்ட பாடசாலை மாணவ மாணவியர்களுக்கு பாடசாலை உபகரணங்கள் மற்றும் பாதணிகள் வழங்கும் நிகழ்வு கடந்த 2016-11-29 ஆம் திகதி குறித்த பாடசாலையில் இடம்பெற்றது. இதன்போது அப்பாடசாலையிற்கு தேவையான இசைக்கருவிகள், பாடசாலை உபகரணங்களும் வழங்கிவைக்கப்பட்டது. இந்நிகழ்விற்கு தம்புள்ள பிரதேச செயலாளர் செல்வி H.P.A ஹேவாபதிரன அவர்களும் கல்விப் பணிப்பாளர்களான திருமதி ஹெட்டிஆரச்சி, திரு ஹேரத் அவர்களும், சுதந்திர கிராம உத்தியேகத்தர் சங்க தலைவர் சுசன்த முனவீர, ஜக்கிய கிராம உத்தியோக சங்க உப தலைவர் தயா பண்டார ரத்நாயக, ஸ்ரீலங்கா கிராம உத்தியோகத்தர் சங்க தேசிய அமைப்பளர் நெவில் விஜேரத்ன உட்பட அகில இலங்கை கிராம உத்தியோகத்தர் சம்மேளனத்தின் உறுப்பினர்களும் கலந்து சிறப்பித்தனர். அகில இலங்கை கிராம உத்தியோகத்தர் சம்மேளனம் 2014-11-28 ஆம் திகதி கிராம உத்தியேகத்தர்களான தெல்தோட்டை சபீர் ஹசன் குளியாபிடிய தாரக சிரீபதி ஜயதிலக மாத்தளை அருன உபேந்திர பண்டார ருவன்வெல்ல சமீர கயான் எதிரிசிங்க மற்றும் ஹோமாகம இரேசா கன்கந்த ஆகியோரால் உருவாக்கப்பட்ட ஓர் முகப்புத்தக குழுவாகும். இக்குழுவில் தற்போது 1500 கிராம உத்தியோகத்தர்கள் உறுப்பினர்களாக உள்ளனர்


text: கருங்குழி (Black Hole) அல்லது கருந்துளை என்பது, இவற்றின் எல்லைக்குட் செல்லும், ஒளி உட்பட்ட எதுவுமே வெளியேற முடியாத அளவு வலுவான ஈர்ப்பு சத்தியைக் கொண்டுள்ள, அண்டவெளியின் ஒரு பகுதியாகும். மேற் குறிப்பிட்ட எல்லை நிகழ்வெல்லை (event horizon) எனப்படும். இந்த நிகழ்வெல்லைக்குள் இருந்து பார்க்கக்கூடிய ஒளி அலைகள் போன்ற மின்காந்த அலைகள் கூடத் தப்பி வெளியேற முடியாது என்பதால் உள்ளே நடப்பவை எவற்றையுமே வெளியில் இருந்து அறிந்து கொள்ள முடியாது. இதனாலேயே இதனைக் கருங்குழி என்கின்றனர். கருங்குழிகள் பாரிய நட்சத்திரங்களின் பரிணாமத்தின் இறுதிக்கட்டமாகக் கருதப்படுகிறது. இதற்குக் கன அளவோ, மேற்பரப்போ கிடையாது. ஆனால் இதன் பிரம்மாண்டமான திணிவு (mass) காரணமாக இது முடிவிலியான அடர்த்தியைக் கொண்டுள்ளது. இதனைப் பார்க்க முடியாது எனினும், இதன் நிகழ்வெல்லைக்கு அப்பால் இருக்கும் பொருள்கள் மீது அவை கொண்டுள்ள தாக்கங்கள் மூலம் அவற்றின் இருப்புப் பற்றி அறிந்துகொள்ள முடியும். எடுத்துக் காட்டாக, ஒரு தொகுதி விண்மீன்கள் கருங்குழியொன்றின் ஈர்ப்புக்கு உட்பட்டு அதன் மையத்தைச் சுற்றி வருவது உண்டு. இவ்வாறான விண்மீன்களின் இயக்கத்தை அவதானிப்பதன் மூலம் கருங்குழியின் இருப்பையும் அதன் அமைவிடத்தையும் தெரிந்து கொள்ளலாம். சில வேளைகளில் கருங்குழிகள் அண்ட வெளியில் இருந்து அல்லது அண்மையில் இருக்கும் விண்மீன்களில் இருந்து வளிமங்களைக் கவர்ந்து இழுக்கின்றன. இவ்வளிமங்கள் கருங்குழிகளை வேகமாகச் சுற்றியபடி உட்செல்லும்போது வெப்பநிலை அதிகரிப்பதனால் பெருமளவு கதிர்வீச்சு வெளிப்படுகின்றது. இவற்றை புவியில் உள்ள அல்லது விண்வெளித் தொலைநோக்கிகள் மூலம் உணர முடியும். இவ்வாறான அவதானிப்புகளின் மூலம் கருங்குழிகள் உள்ளன என்னும் பொதுக் கருத்து அறிவியலாளரிடையே ஏற்பட்டுள்ளது. ஒளியைக் கூடத் தப்பவிடாத அளவுக்கு வலுவான ஈர்ப்பு சக்தி கொண்ட பொருள் பற்றிய எண்ணக்கருவொன்றை 1783 ஆம் ஆண்டில் தொழில்சாராப் பிரித்தானிய வானியலாளரான வண. ஜான் மிச்சல் (John Michell) என்பவர் முன்வைத்தார். 1795 இல் பிரெஞ்சு இயற்பியலாளர் பியரே-சைமன் லாப்பிளாஸ் (Pierre-Simon Laplace) என்பவரும் இது போன்ற முடிவொன்றை வெளியிட்டார். இன்று புரிந்து கொள்ளப்பட்டவாறான கருங்குழி பற்றிய விளக்கம் 1916 ஆம் ஆண்டில் ஐன்ஸ்டீன் முன்மொழிந்த பொதுச் சார்புக் கோட்பாட்டில் இருந்தே பெறப்பட்டது. போதிய அளவு பெரிதான ஒரு திணிவு போதிய அளவு சிறிதான வெளிப் பகுதி ஒன்றில் இருக்கும்போது சூழவுள்ள வெளி உட்புறமாக மையத்தை நோக்கி வளைந்து அதனுள் இருக்கும் எந்தப் பொருளும் கதிர்வீச்சும் தப்பி வெளியேறாதபடி தடுத்துவிடும். பொதுச் சார்புத் தத்துவம் கருங்குழியை, மையத்தில் புள்ளி போன்ற சிறப்பொருமையுடன் (singularity) கூடிய வெறுமையான வெளியாகவும், அதன் விளிம்பில் உள்ள நிகழ்வெல்லையாகவும் விபரிக்கும் அதே வேளை, குவாண்டம் பொறிமுறையின் தாக்கங்களைக் கருதும்போது இதன் விளக்கம் மாறுகின்றது. கருங்குழிக்குள் அகப்பட்ட பொருட்களை முடிவின்றி உள்ளே வைத்திராமல், கருங்குழிகள் இவற்றை ஒருவித வெப்பச் சக்தி வடிவில் கசியவிடக்கூடும் என இத் துறையிலான ஆய்வுகள் காட்டுகின்றன. இது ஹோக்கிங் கதிர்வீச்சு எனப்படுகின்றது. வரலாறு ஜான் மிச்சல் எனும் வானியலாளர் 1783-4 ஆம் ஆண்டு வெளியிட்ட தன் கடிதத்தில் ஒளி கூட வெளியேற முடியாத உயர்பொருண்மை வான்பொருள் குறித்த கருத்துப்படிமத்தை முன்மொழிந்தார். இவரது எளிய கணக்கீடுகள் சில கற்பிதங்களைக் கொண்டமைந்தன. இப்பொருளின் அடர்த்தியை சூரியனின் அடர்த்திக்குச் சமமாக அமைவதாகவும் ஒரு விண்மீனின் விட்டம் சூரியனைப் போல 500 மடங்குக்கும் மேலாக அமைகையிலும் அதன் மேற்பரப்பின் தப்பிப்பு அல்லது விடுபடு வேகம் ஒளியின் விறைவினும் கூடும் போதும் இத்தகைய வான்பொருள் உருவாகும் என்றும் கருதினார். இத்தகைய மீப்பொருண்மை, கதிர்வீசாத வான்பொருள்களை, அருகில் அமையும் கட்புலப் பொருள்களின்பால் அவை ஏற்படுத்தும் ஈர்ப்பு விளைவுகளால் அறியலாம் என மிச்சல் மிகச் சரியாகவே குறிப்பிட்டுள்ளார். ஆனால், ஜான் மிச்சல் கருதியதைப் போல மீப்பொருண்மை விண்மீனின் மேற்பரப்பில் இருந்து வெளியேறும் ஒளிக்கதிர், விண்மீனின் ஈர்ப்பால் வேகம் குறைந்துக்கொண்டே வந்து சுழியாகி மறுபடியும் விண்மீனின் மேற்பரப்பில் வீழும் என்பது இக்கால சார்பியல் கோட்பாட்டின்படி சரியன்று என்பதை நாம் இப்போது அறிவோம். பொதுச் சார்பியல் ஆல்பர்ட் அய்ன்சுட்டீன் 1915இல் பொதுச் சார்பியல் கோட்பாட்டை உருவாக்கினார். அதில் ஈர்ப்பு ஒளியின் இயக்கத்தையும் கட்டுபடுத்தும் எனக் கூறினார். சில மாதங்களுக்குள்ளாகவே சுவார்சுசைல்டு அய்ன்சுட்டீனின் புலச் சமன்பாடுகளுக்கான சுவார்சுசைல்டுப் பதின்வெளித் தீர்வைக் கண்டுபிடித்தார். இத்தீர்வு புள்ளிப் பொருண்மை, கோளப் பொருண்மைகளுக்கான எளிய தீர்வை விவரிக்கிறது. சுவார்சுசைல்டுவுக்கு சில மாதங்கள் கழித்து, என்றிக் இலாரன்சின் மாணவராகிய யோகான்னசு துரோசுதே தனித்து புள்ளிப் பொருண்மைக்கான இதே தீர்வைக் கண்டுபிடித்து அதன் இயல்புகளை மிகவும் விரிவாக எழுதினார். இத்தீர்வு சுவார்சுசைல்டு ஆரத்தில் வியப்பான நடத்தையைப் பெற்றிருந்தது. இங்கு இது கணிதவியல் தனிமைப்புள்ளி ஆகியது. இது அய்ன்சுட்டீனின் சமன்பாட்டில் உள்ல சில கோவைகள் ஈரிலியாக அமைதலைச் சுட்டியது. இம்மேற்பரப்பின் தன்மை அப்போது விளங்கவில்லை. ஆர்த்தர் எடிங்டன் 1924 இல் மேற்கோள் ஆயங்களிஅ மாற்றும்போது இந்தத் தனைமைப்புள்ளி மறைதலை எடுத்துகாட்டினார். இந்தப் புது ஆயங்கள் எடிங்டன் – பின்கிள்சுட்டீன் ஆயங்கள் எனப்பட்டன. கியார்க்சு இலைமைத்ரே 1933 இல் சுவார்சுசைல்டு ஆரத்தில் உள்ள தனைமைப்புள்ளி இய்ர்பியல்சாரா ஆயத் தனிமைப்புள்ளி என உணர்த்தினார்.> ஆர்த்தர் எடிங்டன் அவரது 1926 ஆம் ஆண்டு நூலில் சுவார்சுசைல்டு ஆரத்துக்குப் பொருண்மை அமுங்கிய விண்மீன் பற்றிக் கருத்துரைக்கிறார். அதில் அய்ன்சுட்டீனின் கோட்பாடு கட்புல விண்மீன்களுக்கு மிகவும் பேரளவு அடர்த்திகள் அமைதலை மறுத்துரைக்க இசைவதைத் தெளிவாகச் சுட்டிக்காட்டுகிறார். ஏனெனில், "250 மில்லியன் கிமீ ஆரமுள்ள விண்மீன் சூரயன் அளவுக்கு உயர் அடர்த்தியைக் கொண்டிருக்க முடியாது. முதலாவதாக, அதில் இருந்து ஒளி வெளியேற முடியாத அளவுக்கு அதன் ஈர்ப்பு விசை அமைவதால், கதிர்களவும் விண்மீனின் மேற்பரப்பையே,. புவியில் எறிந்த கல்லைப் போல, அடையும். இரண்டாவதாக, கதிர்நிரல் கோடுகளின் செம்பெயர்ச்சி, அது புறநிலையில் நிலவவே முடியாத அளவுக்குப் பெரிதாகஇருக்கும். மூன்றாவதாக, வெளியானது, நம்மைப் புறத்தே எறிந்துவிட்டு விண்மீனைச் சுற்றி மூடுறும் அளவுக்கு, அதன் பொருண்மை காலவெளி வளைமையை உருவாக்கும்." கருங்குழியில் இருந்து தப்ப முடியாதது ஏன்? இது குறித்த பொதுவான விளக்கங்கள் விடுபடு திசைவேகம் என்னும் கருத்துருவின் அடிப்படையிலேயே கொடுக்கப்படுகின்றன. விடுபடு திசைவேகம் என்பது ஒரு பெரிய பொருளொன்றின் மேற்பரப்பில் இருந்து புறப்படும் ஒரு கலம் அப்பொருளின் ஈர்ப்புப் புலத்தை முழுமையாகக் கடப்பதற்குத் தேவையான வேகம் ஆகும். நியூட்டனின் ஈர்ப்பு விதியின்படி பொருளின் ஈர்ப்பு விசை அதிகரிக்கும்போது அதாவது பொருளின் அடர்த்தி அதிகரிக்கும்போது விடுபடு திசைவேகமும் அதிகரித்துச் செல்லும். இவ்விசை ஒரு குறிப்பிட்ட அளவை அடையும்போது விடுபடு திசைவேகம் ஒளியின் வேகத்துக்குச் சமமாகவோ அல்லது அதனிலும் கூடுதலாகவோ ஆகக்கூடும். ஒளியின் வேகத்துக்கு மிஞ்சிய வேகம் எதுவும் இல்லை என்பதைக் காட்டி, அத்தகைய அடர்த்தி கொண்ட பொருளிலிருந்து எப்பொருளும் தப்பமுடியாது என்னும் விளக்கம் கொடுக்கப்படுகின்றது. இந்த விளக்கத்தில் ஒரு தவறு உள்ளது. இது ஒளி ஏன் ஈர்க்கும் பொருளினால் பாதிக்கப்படுகிறது என்பதையோ அது ஏன் தப்பமுடியாது என்பதையோ விளக்கவில்லை. இத் தோற்றப்பாட்டை விளக்குவதற்கு ஐன்ஸ்டீன் அறிமுகப்படுத்திய இரண்டு கருத்துருக்கள் தேவைப்படுகின்றன. முதலாவது, வெளியும் நேரமும் தனித்தனியான இரண்டு கருத்துருக்கள் அல்ல, அவை வெளிநேரம் என்னும் ஒரே தொடர்பத்தை உருவாக்கும் ஒன்றுக்கொன்று தொடர்பானவை ஆகும். இந்தத் தொடர்பம் சில சிறப்பு இயல்புகளைக் கொண்டுள்ளது. ஒரு பொருள் தான் விரும்பியபடி வெளிநேரத்தில் நகர முடியாது. அது எப்பொழுதும் நேரத்தில் முன்னோக்கியே நகர முடியும். அத்துடன், அப்பொருள் தனது நிலையை ஒளி வேகத்திலும் வேகமாக மாற்றிக் கொள்ளவும் முடியாது. இதுவே சிறப்புச் சார்புக் கோட்பாட்டின் முக்கியமான விளைவு. இரண்டாவது கருத்துருவே பொதுச் சார்புக் கோட்பாட்டின் அடிப்படை: திணிவு, வெளிநேரத்தின் அமைப்பை உருமாற்றுகிறது. வெளிநேரத்தில் திணிவின் தாக்கத்தை, நேரத்தின் திசையை திணிவு நோக்கிச் சாய்த்தல் எனப் பொதுவாகக் கூறலாம். இதனால் பொருள்கள் திணிவை நோக்கி நகர்கின்றன. இது ஈர்ப்பாக உணரப்படுகிறது. திணிவுக்கும் பொருளுக்கும் இடையிலான தூரம் குறையும்போது நேரத்தின் திசையின் சாய்தலும் அதிகரிக்கும். திணிவுக்கு அருகில் ஒரு குறிப்பிட்ட புள்ளியில் இச் சாய்வு மிகவும் வலுவடைந்து, இயலக்கூடிய எல்லாப் பாதைகளுமே திணிவை நோக்கியே செல்லும். இப் புள்ளியைக் கடக்கும் எந்தப் பொருளும் அத்திணிவில் இருந்து விலகிச் செல்வது முடியாது. இப் புள்ளியே நிகழ்வெல்லை எனப்படும். உலகின் முதல் கருந்துளை ஒளிப்படம் நிகழ்வெல்லை தொலைநோக்கியானது பூமியில் இருந்து சுமார் 5.5 கோடி ஒளியாண்டுகள் தொலைவில் இருக்கும் மெஸ்ஸியர் 87 என்ற விண்மீன் திரளில் காணப்படும் போவேஹி என்ற மீ ராட்சச கருந்துளை மற்றும் 26,000 ஒளியாண்டுதொலைவில் உள்ள சஜிடேரியஸ்A* என்ற கருந்துளை ஆகியவற்றின் ஒளிப்படத்தை எடுத்துள்ளதாக 2019 ஆம் ஆண்டு ஏப்ரல் 10 ஆம் நாள் ஐரோப்பிய தெற்கு ஆய்வகம் வெளியிட்டுள்ள ஆய்வறிக்கையில் வானியலாளர்கள் அறிவித்துள்ளனர். M87 கருந்துளையானது விர்கோ விண்மீன் திரளுக்கு அருகில் மெசியர் 87 இன் மத்தியில் காணப்பட்டுள்ளது. இந்த கருந்துளை சூரியனை விட சுமார் 650 கோடி மடங்கு பெரியதாகும் எனவும், சஜிடேரியஸ்A* நாற்பது லட்சம் சூரிய நிறை கொண்டதாகும் எனவும் இந்தக்கருந்துளைகளைப் படமெடுக்க 12 ஆண்டுகள் காத்திருந்ததாகவும், 200-க்கும் அதிகமான ஆராய்ச்சியாளர்கள் அடங்கிய குழுவினர் மாபெரும் அறிவியல் சாதனையை படைத்திருப்பதாகவும் திட்டத்தின் தலைவர் ஷெப்பர்டு எஸ். டோலிமேன் தெரிவித்தார். 29 வயதுடைய கேட்டி பௌமேன் என்ற பெண் அறிவியல் அறிஞரின் படிமுறை கொண்டு நிகழ்படம் எடுக்கப்பட்டதாக தெரிவிக்கப்பட்டுள்ளது. கருந்துளை கண்டிபிடிப்பாளர்களுக்கு நோபல் பரிசு கருந்துளைகள் தொடர்பான மிகச் சிறப்பு வாய்ந்த கோட்பாடுகளை உருவாக்கியதற்காக பிரிட்டனைச் சேர்ந்த ரோஜர் பென்ரோஸுக்கும், நமது சூரியக் குடும்பம் இருக்கும் பால்வெளி மண்டலத்தின் நடுவே இருப்பது ஒரு கருந்துளைதான் என்பதை உறுதிப்படுத்திய அமெரிக்காவின் ஆண்டிரியா கெஸ்ஸுக்கும், ஜெர்மனியின் ரெய்ன்ஹார்டு ஜென்ஸலுக்கும் 2020 ஆண்டுக்கான இயற்பியல் நோபல் பரிசு அறிவிக்கப்பட்டிருக்கிறது. குறிப்புகள் மேலும் படிக்க மக்கள் படிக்க பல்கலைக்கழகப் பாட நூல்களும் தனிவரைவுகளும் , the lecture notes on which the book was based are available for free from Sean Carroll's website. Black holes Teviet Creighton, Richard H. Price இசுக்கோலர்ப்பீடியா 3(1):4277. மீள்பார்வை ஆய்வுரைகள் Lecture notes from 2005 SLAC Summer Institute. வெளி இணைப்புகள் கருந்துளைக்கு பின்னால் ஒளி - விண்வெளி அறிவியல் அதிசயம் கருந்துளைகள் இன்னொரு பிரபஞ்சத்துக்கான வாசல்!:40 வருடமாக நீடிக்கும் சர்ச்சை தொடர்பில் ஹாவ்கிங்! பிரபஞ்சத்தின் மகத்தான எழுபது புதிர்கள் ! புதிரான ஈர்ப்பு விசையும், புலப்படாத கருந்துளையும், சி. ஜெயபாரதன் Stanford Encyclopedia of Philosophy: "Singularities and Black Holes" by Erik Curiel and Peter Bokulich. Black Holes: Gravity's Relentless Pull—Interactive multimedia Web site about the physics and astronomy of black holes from the Space Telescope Science Institute ESA's Black Hole Visualization Frequently Asked Questions (FAQs) on Black Holes "Schwarzschild Geometry" Hubble site Videos 16-year-long study tracks stars orbiting Milky Way black hole Movie of Black Hole Candidate from Max Planck Institute Nature.com 2015-04-20 3D simulations of colliding black holes Computer visualisation of the signal detected by LIGO Two Black Holes Merge into One (based upon the signal GW150914 விண்மீன் பேரடைகள் சார்பியல் கோட்பாடு


மதுவிலக்கு விவகாரம்: கருணாநிதிக்கு நன்றி தெரிவித்துப் ... - வெப்துனியா


சிங்கப்பூரில் சிங்கிளாய் இந்த சிங்கம்.... ஒரு தொடர...


வீதியில் நடந்த மகிந்தவின் அசிங்கம் posted on August 19, 2018


வைரல் வீடியோவில் உரையாற்றுவது விவேகானந்தரா? || Clipping Shared As Rare Recording Of Vivekananda’s Speech In Chicago வைரல் வீடியோவில் உரையாற்றுவது விவேகானந்தரா? பதிவு: அக்டோபர் 08, 2019 12:39 IST விவேகானந்தர் அமெரிக்காவின் சிகாகோவில் உரையாற்றுவதாக கூறும் வீடியோ ஒன்று சமூக வலைத்தளங்களில் வைரலாகியுள்ளது. சுவாமி விவேகானந்தா திரைப்பட காட்சி ஸ்கிரீன்ஷாட் சுவாமி விவேகானந்தா திரைப்பட காட்சியில் உள்ள சிறு வீடியோ சமூக வலைத்தளங்களில் வைரலாகியுள்ளது. திரைப்பட காட்சியை உண்மையில் விவேகானந்தர் உரையாற்றியதாக கூறும் பதிவுகள் வைரலாகியுள்ளது. வைரல் பதிவுகளில் சுவாமி விவேகானந்தர் 1893 ஆண்டு சிகாகோவில் நடைபெற்ற நிகழ்வு ஒன்றில் உரையாற்றியதாக தெரிவிக்கப்பட்டிருக்கிறது. வைரல் பதிவுகள் உண்மையில் திரைப்பட காட்சிகள் தான் என திரைப்படத்தின் இயக்குனர் கார்த்திக் சாராகுர் தெரிவித்திருக்கிறார். சுமார்2நிமிடங்கள் ஓடும் வீடியோ காட்சிகள் ஆங்கிலம் மற்றும் இந்தி மொழி தலைப்புகளில் பகிரப்படுகிறது. வைரல் வீடியோ அனைத்து மதத்திற்கான மாநாட்டில் சுவாமி விவேகானந்தரின் தலைசிறந்த பேச்சு எனும் தலைப்பில் சமூக வலைத்தளங்களில் வலம் வருகிறது. வீடியோவின் ஸ்கிரீன்ஷாட்களை இணையத்தில் தேடியதில் சுவாமி விவேகானந்தா - 2012 புதிய திரைப்படம் என யூடியூப் வீடியோ காணக்கிடைத்தது. வைரல் வீடியோ திரைப்படம் துவங்கிய 13-வது நிமிடத்தில் துவங்குகிறது. அந்த வகையில் வைரல் வீடியோவில் உள்ளது சுவாமி விவேகானந்தர் இல்லை என்பதும், இது திரைப்பட காட்சி தான் என்பதும் உறுதியாகியுள்ளது. இந்த திரைப்படம் இந்தி, ஆங்கிலம், கன்னடா மற்றும் தமிழ் என நான்கு மொழிகளில் ஆன்லைனிலேயே வெளியிடப்பட்டது.


text: இராதிகா சரத்குமார் (Raadhika Sarathkumar, பிறப்பு: ஆகத்து 21, 1962) தென்னிந்திய திரைப்பட நடிகை மற்றும் தொலைக்காட்சி நடிகை, தயாரிப்பாளர் , அரசியல்வாதி ஆவார். ராடன் மீடியா (Radaan Media Works (I) Limited) என்ற நிறுவனத்தின் நிறுவனர் ஆவார். இதன் மூலம் பல தமிழ் திரைப்படங்கள், தென்னிந்தியத் தொலைக்காட்சித் தொடர்கள் தயாரிக்கிறார். வாழ்க்கைச் சுருக்கம் ராதிகா இலங்கையில் கொழும்பு நகரில் 1963 ஆகத்து 21 இல் நடிகர் எம். ஆர். ராதாவுக்கும் அவரது மனைவிகளில் ஒருவரான கீதாவிற்கும் முதல் மகளாக பிறந்தார். மேலும் நடிகை நிரோஷா, திரைப்படத் தயாரிப்பாளர் ராதா மோகன் ஆகியோர் இவருடன் உடன்பிறந்தவர்கள் ஆவர். நடிகரும் அரசியல்வாதியுமான ராதாரவி இவருடைய உடன்பிறவா சகோதரர் ஆவார். நடிகரும், அரசியல்வாதியுமான சரத்குமாரை 2001 ஆம் ஆண்டில் திருமணம் புரிந்தார். இவர்களுக்கு இராகுல் என்ற மகன் 2004 ஆம் ஆண்டில் பிறந்தார். இதற்கு முன்னதாகவே ராதிகாவிற்கு இரண்டு முறை திருமணங்கள் நடந்து விவாகரத்துப் பெற்றார். முதல் முறையாக மலையாள மற்றும் தமிழ் திரைப்பட முன்னாள் நடிகரும், இயக்குனருமான பிரதாப் போத்தனையும், பின்னர் இங்கிலாந்தைச் சேர்ந்த ரிச்சார்டு ஹார்டி என்பவரையும் திருமணம் புரிந்தார். ஹார்டியுடன் இவருக்கு ரயான் ஹார்டி என்ற பெண் குழந்தை ஒன்று உள்ளது. நடிப்பு அனுபவம் இவர் தமிழ் திரையுலகில் 1980-1990களில் முன்னணி நடிகர்களான ரஜினிகாந்த், கமலஹாசன், விஜயகாந்த், மோகன் போன்றவர்களுடன் தவிர்க்க முடியாத இணை கதாநாயகியாக நடித்துள்ளர். மேலும் தமிழ், தெலுங்கு, கன்னடம், மலையாளம் போன்ற பிற மொழி திரைப்படங்களில் முன்னணி கதாநாயகருடன் இணைந்து நடித்துள்ளார். தமிழ் திரையுலகில் 1980 முதல் 1990 வரை பல திரைப்படங்களில் கதாநாயகியாகவும் 90களுக்கு பிற்பகுதியில் தமிழ் திரைப்படங்களில் நடிகை லட்சுமி, ஸ்ரீவித்யா, ராதிகா என்ற மூன்று கதாநாயகிகளும் போட்டி போட்டு கொண்டு தாயார் மற்றும் முதுமையான கதாபாத்திரத்தில் குணச்சித்திர வேடம் ஏற்று திறம்பட நடித்தனர். மேலும் ராதிகா அவர்கள் தனது முதல் திரைப்படமான கிழக்கே போகும் ரயில் படத்தில் நடிக்கும் போதே அவரது தாயார் கீதா அவர்கள் ராதிகா நடிப்பில் சிறிதும் கவர்ச்சியான உடையோ அல்லது கவர்ச்சியான கதாபாத்திரங்களில் நடிக்க கூடாது என்ற நிபந்தனையோடு நடிக்க வைத்தார். அதனாலே அன்று முதல் இன்று வரை ராதிகா அவர்கள் கவர்ச்சி விதமான கதாபாத்திரங்களை தவிர்த்து விட்டு நடித்து வருகிறார். இந்த நடிகைகள் பட்டியலில் நடிகை ராதிகா மட்டுமே 2000க்கு பிறகு தனது சொந்த படத்தயாரிப்பு நிறுவனமான ராடான் மீடியாவொர்க்ஸ் சார்பில் சித்தி, அண்ணாமலை, செல்வி, வாணி ராணி போன்ற மெகா ஹிட் நாடகங்களில் நடித்து அதிலும் மைய்ய கதாநாயகியாகவும், தாயாராகவும், கதாபாத்திரத்தில் நடித்து அசத்தினார். அரசியல் வாழ்க்கை 2006 சட்டமன்றத் தேர்தலுக்கு முன்பாக அவர் தனது கணவர் சரத்குமாருடன் அதிமுகவில் இணைந்தார். அக்டோபர் 18, 2006 இல் கட்சி விரோத நடவடிக்கைகளுக்காக அதிமுகவில் இருந்து நீக்கப்பட்டார். 2007 முதல் அகில இந்திய சமத்துவ மக்கள் கட்சி துணைப் பொதுச்செயலாளராக இருக்கிறார். நடித்த திரைப்படங்களில் சில கிழக்கே போகும் ரயில் நிறம் மாறாத பூக்கள் இன்று போய் நாளை வா ஈரவிழிக் காவியங்கள் போக்கிரி ராஜா மூன்று முகம் ரெட்டை வால் குருவி பூந்தோட்ட காவல்காரன் தைப் பொங்கல் ஊர்க்காவலன் கிழக்குச் சீமையிலே வீரபாண்டியன் தெற்கத்திக்கள்ளன் சிப்பிக்குள் முத்து நல்லவனுக்கு நல்லவன் தாவணிக் கனவுகள் பசும்பொன் நானே ராஜா நானே மந்திரி தூங்காதே தம்பி தூங்காதே கேளடி கண்மணி நினைவுச் சின்னம் பவித்ரா ராசய்யா வீரத்தாலாட்டு சூர்யவம்சம் ஜீன்ஸ் தாஜ்மகால் அமர்க்களம் பூமகள் ஊர்வலம் ரோஜாக்கூட்டம் கண்ணாமூச்சி ஏனடா பந்தயம் சகுனி இரண்டாம் உலகம் அமர்க்களம் இராதிகா நடித்துள்ள சில தொலைக்காட்சி தொடர்கள் சித்தி அண்ணாமலை செல்வி அரசி செல்லமே வாணி ராணி சந்திரகுமாரி சித்தி (பருவம் 2) மேற்கோள்கள் வெளி இணைப்புகள் ராடான் நிறுவனத்தின் இணையதளம் 1963 பிறப்புகள் வாழும் நபர்கள் தமிழ் நடிகைகள் தமிழ்த் திரைப்பட நடிகைகள் சென்னை நடிகைகள் இந்தி திரைப்பட நடிகைகள் கன்னடத் திரைப்பட நடிகைகள் தெலுங்குத் திரைப்பட நடிகைகள் மலையாளத் திரைப்பட நடிகைகள் நடிகர் தொடர்பான குறுங்கட்டுரைகள் தமிழக அரசு திரைப்பட விருது வெற்றியாளர்கள் தென்னிந்திய பிலிம்பேர் விருதுகளை வென்றவர்கள் சென்னை திரைப்படத் தயாரிப்பாளர்கள் 20 ஆம் நூற்றாண்டின் இந்திய நடிகைகள் 20 ஆம் நூற்றாண்டு இந்தியத் தொழிலதிபர்கள் தமிழ்த் தொலைக்காட்சி நடிகைகள் தமிழ்த் தொலைக்காட்சி தொகுப்பாளர்கள் தமிழ்நாட்டு தொலைக்காட்சி பிரமுகர்கள் தொலைக்காட்சி தயாரிப்பாளர்கள்


text: இணையச் செய்தி அணுகு நெறிமுறை இணையச் செய்தி அணுகு நெறிமுறை என்பது மின்னஞ்சல் வழங்கியில் இருந்து மின்னஞ்சலை எடுத்துத் தருவதற்காக பயனர் செயலிகளில் பயன்படும் இரு முக்கிய நெறிமுறைகளில் ஒன்று. மற்றையது அஞ்சலக நெறிமுறை (POP). பொதுவாக எல்லா மின்னஞ்சல் வழங்கிகளும், செயலிகளும் இரு நெறிமுறைகளுக்கும் ஆதரவு தருகின்றன. இந்த நெறிமுறைப் படி மின்னஞ்சல்கள் வழங்கியிலேயே இருக்கும். பயனர் அழிக்கும் வரை அவை அங்கேயே இருக்கும். மாற்றாக பொப் முறைப்படி, மின்னஞ்சல்கள் பயனர் செயலிகளுக்கு தரவிறக்கப்பட்ட பிறகு, வழங்கியில் இருந்து அழிக்கப்பட்டுவிடும். வழங்கில் இருப்பதால் மின்னஞ்சல்களை பலர் பெறக்கூடியாக உள்ளது. ஆனால் வழங்கி வளங்கள் கூடிய அளவு தேவைப்படுகிறது.


வெண்பா - தமிழ் விக்கிப்பீடியா ஒரு மரபுச் செய்யுள் வகை வெண்பா மரபுச் செய்யுள் வகைகளுள் ஒன்றாகும். தமிழில் மரபுப் பாக்கள், ஒலிப்பியல் அடிப்படையில் அடி, சீர், அசை முதலியவற்றைக் கொண்டு வகை பிரிக்கப்பட்டுள்ளன. அவற்றுள் ஆசிரியப்பா, வெண்பா, கலிப்பா, வஞ்சிப்பா என்பன பரவலாக ஆளப்பட்டுள்ள பழம் பெரும் பாவினங்கள். அவற்றுள் வெண்பா என்னும் வகையில் ஒவ்வொரு பாடலும் இரண்டு முதல் பன்னிரண்டு அடிகள் வரை கொண்டிருக்கும். வெண்பாக்களுக்கான யாப்பிலக்கணம் ஒரு கட்டுக்கோப்பான இடம் சாரா இலக்கணம் என்று நிறுவப்பட்டுள்ளது. 1 குறிப்பிடத்தக்க வெண்பா நூல்கள் 3 தமிழ் மரபுக் கவிதைகளின் அடிப்படைக் கூறுகள் 4 வெண்பாவுக்கான யாப்பிலக்கணம் 5 எடுத்துக்காட்டு குறிப்பிடத்தக்க வெண்பா நூல்கள்தொகு திருக்குறளின் ஆயிரத்து முன்னூற்று முப்பது குறட்பாக்களும் வெண்பாக்களே. அவை வெண்பாக்களுள் ஏழு சீர்களே கொண்டு ஈரடியில் உள்ள குறள் வெண்பா வகையைச் சார்ந்தவை. நாலடியார் அல்லது நாலடி நானூறு என்பது நானூறு வெண்பாக்களால் ஆனதும், திருக்குறளை ஒத்ததுமான நீதிநூல் வகையைச் சேர்ந்தது. நள வெண்பா[1] மற்றுமொரு வெண்பாவாலான நூலாகும். நீதி வெண்பா[2] மற்றுமொரு வெண்பாவாலான நூலாகும். மூதுரை என்ற நூலில் முப்பது வெண்பாக்கள் உள்ளன. ஒவ்வொரு வெண்பாக்களும் தனித்தனிக் கருத்துக்களை வெளிப்படுத்துகின்றன. இதில் நேரிசை வெண்பாக்களும், இன்னிசை வெண்பாக்களும் உள்ளன.[3] நல்வழி என்பது 40 நேரிசை வெண்பாக்களில் அறக்கருத்துக்களைக் கொண்ட நூலாகும்.[4][5] தமிழ் மரபுக் கவிதைகளின் அடிப்படைக் கூறுகள்தொகு நேர்நேர் தேமா நிரைநேர் புளிமா நேர்நிரை கூவிளம் நிரைநிரை கருவிளம் நேர்நேர்நேர் தேமாங்காய் நேர்நேர்நிரை தேமாங்கனி நேர்நிரைநேர் கூவிளங்காய் நிரைநேர்நேர் புளிமாங்காய் நிரைநேர்நிரை புளிமாங்கனி நிரைநிரைநேர் கருவிளங்காய் நிரைநிரைநிரை கருவிளங்கனி வெண்பாவுக்கான யாப்பிலக்கணம்தொகு யாப்பிலக்கண நெறிமுறைகள் மிகவும் கட்டுக்கோப்பானவை என்றும் அதனால் அவற்றை ஒரு இடம் சாரா இலக்கண முறையில் எழுத முடியும் என்றும் நிறுவப்பட்டுள்ளது.[6] அந்நெறிமுறைகள் பின்வருவன: வெண்பா ஈரசைச் சீர்களான மாச்சீரையும், விளச்சீரையும் பெற்று வரும். மூவசைச் சீர்களில் காய்ச்சீர் மட்டுமே வெண்பாவில் வரும்; கனிச்சீர் வராது. இயற்சீர் வெண்டளை - நிலைமொழி ஈற்றில் மாச்சீர் வர வருமொழி முதலில் நிரையசையே வர வேண்டும்; நிலைமொழி ஈற்றில் விளச்சீர் வர வருமொழி முதலில் நேரசையே வர வேண்டும். வெண்சீர் வெண்டளை - நிலைமொழி ஈற்றில் காய்ச்சீர் வர வருமொழி முதலில் நேரசையே வர வேண்டும். வெண்பாவுக்கான மேலே தரப்பட்டுள்ள யாப்பிலக்கண நெறிகளுக்கு இணையான இடம் சாரா இலக்கணம் பின்வருமாறு:[7] <வெண்பா> → <அடி>{1,11}[8]<ஈற்றடி> <அடி> → <சீர்> <சீர்> <சீர்> <சீர்> <ஈற்றடி> → <சீர்> <சீர்> <ஈற்றுச்சீர்> <சீர்> → <ஈரசை> | <மூவசை> <ஈற்றுச்சீர்> → <நாள்> | <மலர்> | <காசு> | <பிறப்பு> <ஈரசை> → <தேமா> | <புளிமா> | <கருவிளம்> | <கூவிளம்> <மூவசை> → <தேமாங்காய்> | <புளிமாங்காய்> | <கூவிளங்காய்> | <கருவிளங்காய்> <தேமா> → <நேர்> <நேர்> <புளிமா> → <நிரை> <நேர்> <கருவிளம்> → <நிரை> <நிரை> <கூவிளம்> → <நேர்> <நிரை> <தேமாங்காய்> → <தேமா> <நேர்> <புளிமாங்காய்> → <புளிமா> <நேர்> <கருவிளங்காய்> → <கருவிளம்> <நேர்> <கூவிளங்காய்> → <கூவிளம்> <நேர்> <நாள்> → <நேர்> <மலர்> → <நிரை> <காசு> → <நேர்> <நேர்> <பிறப்பு> → <நிரை> <நேர்> <நேர்> → <குறில்> | <நெடில்> | <நேர்> <ஒற்று> <நிரை> → <குறில்> <குறில்> | <குறில்> <நெடில்> | <நிரை> <ஒற்று> <குறில்> → {குறுகிய ஒலியுடைய உயிர் எழுத்து அல்லது உயிர்மெய் எழுத்து} <நெடில்> → {நெடிய ஒலியுடைய உயிர் எழுத்து அல்லது உயிர்மெய் எழுத்து} <ஒற்று> → {மெய்யெழுத்து} <வெண்பா> → <X> | <Y> <X> → <தேமா> <Y> <X> → <கூவிளம்> <X> <Y> → <புளிமா> <Y> <Y> → <கருவிளம்> <X> <X> → <நாள்> | <காசு>[9] <Y> → <மலர்> | <பிறப்பு>[9]வெண்சீர் வெண்டளை (காய் முன் நேர்) <X> → <தேமாங்காய்> <X> <X> → <கூவிளங்காய்> <X> <Y> → <புளிமாங்காய்> <X> <Y> → <கருவிளங்காய்> <X> ஒரு திருக்குறள் ஜி.யூ.போப் அவர்களின் ஆங்கில மொழிபெயர்ப்பு: "As hand of him whose vesture slips away, Friendship at once the coming grief will stay. (True) friendship hastens to the rescue of the afflicted (as readily) as the hand of one whose garment is loosened (before an assembly)." யாப்பிலக்கணப் பத்தியில் தரப்பட்டுள்ள இலக்கண நெறிமுறைகளிற்கேற்ப எடுத்துக்காட்டு குறட்பாவிற்காக வரையப்பட்ட இலக்கண பகுப்பாய்வுப் படிநிலை (parse tree) வரைபடம் - குறிப்பு: 0 குறிலையும், 1 நெடிலையும், 2 ஒற்றையும் குறிக்கிறது எடுத்துக்காட்டுக் குறட்பாவின் தளை சார்ந்த நெறிமுறைகளுக்கான இலக்கண உருவகங்கள் (productions) ↑ நள வெண்பா ↑ நீதி வெண்பா (TSCII encoding) ↑ http://www.tamilvu.org/courses/degree/c012/c0122/html/c012231.htm ↑ http://avvaiyaar-vaalviyal.blogspot.ca/p/blog-page_9162.html ↑ http://www.tamilvu.org/courses/degree/c012/c0122/html/c012232.htm ↑ இல.பாலசுந்தரராமன், எஸ்.ஈஷ்வர், சஞ்சீத்குமார் ரவீந்திரநாத்(22-24). "இயல்மொழிப் பகுதிகளுக்கான இடம் சாரா இலக்கணம் - வெண்பா இலக்கணத்திற்கான ஒரு செயலி". ', உத்தமம் (INFITT). 2007-05-16 அன்று அணுகப்பட்டது.. (ஆங்கில மொழியில்) ↑ கீழ்கானும் இ.சா.இ.யில் சில இலக்கண உருவகங்களைக் (productions) குறைக்க முடியுமென்றாலும் தமிழ்மொழி யாப்பிலக்கணத்திற்கு இணையாக இருக்கும் பொருட்டு இவ்வாறு எழுதப்பட்டுள்ளது. ↑ {1,11} என்பது இடம் சாரா இலக்கணங்களை எழுத உதவும் பேக்கஸ்-நார் முறையில் இல்லாவிட்டாலும் பலரால் ஏற்றுக்கொள்ளப்பட்டுள்ள பெர்ள் நிரலாக்க மொழிக் (Perl) குறியீடாகும். அதன் பொருள் ஒன்றிலிருந்து பதினொரு முறை வரை வரலாம் என்பதாகும். பார்க்க: பெர்ள் மொழி விளக்கம் ↑ 9.0 9.1 <காசு>, <பிறப்பு> ஆகியன நேர்பு, நிரைபு எனவும் வழங்கப்படும். நேரசை நிரையசையைத் தொடர்ந்து, கு, சு, டு, து, பு, று ஆகியவற்றுள் ஒன்று வந்தால் அந்த அசைகள் நேர்பு, நிரைபு ஆகும். பார்க்க: வெண்பாவின் ஈற்றடி இலக்கணம் விக்சனரியில் வெண்பா என்னும் சொல்லைப் பார்க்கவும். வெண்பா இலக்கண நெறிகள் வெண்பா தொடுக்கும் மடலாடற் குழு திருக்குறள் அலகிடுதல் "https://ta.wikipedia.org/w/index.php?title=வெண்பா&oldid=2906329" இருந்து மீள்விக்கப்பட்டது Last edited on 4 பெப்ரவரி 2020, at 09:38 இப்பக்கத்தைக் கடைசியாக 4 பெப்ரவரி 2020, 09:38 மணிக்குத் திருத்தினோம்.


text: குண்டர் சட்டத்தில் 5 பேருக்கு சிறை: போலீஸ் கமிஷனர் செய்தது சரிதான்! | கோயம்புத்தூர் செய்திகள் | Dinamalar குண்டர் சட்டத்தில் 5 பேருக்கு சிறை: போலீஸ் கமிஷனர் செய்தது சரிதான்! கோவை:கோவை காந்திமாநகரில் நடந்த படுகொலை தொடர்பாக ஐந்து பேர் குண்டர் சட்டத்தில் சிறையில் அடைக்கப்பட்டதை, ஆலோசனை குழுமம் உறுதி செய்துள்ளது.கோவை காந்திமாநகரை சேர்ந்தவர் அசோக் குமார், 26; கட்டட தொழிலாளி. கடந்த நவம்பரில் படுகொலை செய்யப்பட்டார். அதற்கு சில நாட்கள் முன், சமூக வலைதளத்தில், அரிவாளுடன் நிற்கும்படியான படத்தையும், அத்துடன் சில வாசகங்களையும் பதிவிட்டிருந்தார். அதன் தொடர்ச்சியாக ஏற்பட்ட மோதலில், அவரை ரவுடி கும்பல் ரோட்டில் பொதுமக்கள் முன்னிலையில் துரத்திச்சென்று வெட்டிக் கொன்றது.விசாரணை நடத்திய போலீசார், படுகொலையில் தொடர்புடைய ரவுடிகள் விக்கி சண்முகம், பாபு (எ) சிவா, பிரசாந்த், அமர்நாத், சந்தோஷ் ஆகியோரை கைது செய்தனர்.இவர்களை குண்டர் தடுப்பு காவல் சட்டத்தில், ஓராண்டு சிறையில் அடைக்க போலீஸ் கமிஷனர் பிரதீப் குமார் உத்தரவிட்டார். இந்த உத்தரவு தொடர்பான விசாரணை, சென்னையில் குண்டர் சட்ட வழக்குகளை ஆய்வு செய்யும் ஆலோசனை குழுமத்தில் நடந்தது.இதில் கொலை சம்பவத்தின் தன்மை, அதில் ஈடுபட்ட நபர்களின் பங்கு பற்றி விரிவாக ஆராயப்பட்டது. முடிவில், 'ஐந்து பேரையும் குண்டர் தடுப்பு காவல் சட்டத்தில் சிறையில் அடைத்த போலீஸ் கமிஷனரின் உத்தரவு சரியானது தான்' என்று ஆலோசனை குழுமம் உத்தரவிட்டது.


உள்ளன. இந்த ஏற்பாடுகள் 8-ந் தேதி மாலை 4.10 மணிக்கு முடிவு


குறுக்கு வழியில் போகிறதா ஐ.நா.?


text: தொ. மு. சிதம்பர ரகுநாதன், (T. M. Chidambara Ragunathan, அக்டோபர் 20, 1923 – டிசம்பர் 31, 2001) சிறுகதை, நாவல், விமரிசனம், ஆய்வு, மொழிபெயர்ப்பு, நாடகம், வாழ்க்கை வரலாறு எனப் பலதுறைகளிலும் எழுதியவர். பத்திரிகை ஆசிரியராக இருந்தவர். ரகுநாதனின் எழுத்துக்கள், ஆய்வுகள், விமர்சனங்கள் யாவும் தமிழில் மார்க்சிய சிந்தனைகளை வளர்த்தது. குடும்பம் தொ. மு. சி. ரகுநாதனின் பாட்டனார் சிதம்பர தொண்டைமான் என்பவராவார். இவர் சிறீரங்கநாதர் அம்மானை, நெல்லைப் பள்ளு போன்ற இலக்கியங்களை படைத்தவர். இவரது தந்தை தொண்டைமான் முத்தையன் பிரமமுத்தன் என்ற புனைபெயரில் 33 தியானச் சிந்தனைகள் என்ற நூலையும், மூன்று தனிப் பாசுரங்களையும், ஆங்கிலத்தில் கவிதைகளையும் இயற்றியவர். இவரது அண்ணன் தொ. மு. பாஸ்கரத் தொண்டைமான் கோயில்கள் குறித்த கட்டுரைகள் வேங்கடம் முதல் குமரிவரை என்ற தலைப்பில் ஐந்து பெருந்தொகுதிகளாக எழுதியவர். வாழ்க்கைக் குறிப்பு ரகுநாதன் திருநெல்வேலியில் அக்டோபர் 21, 1923ல் பிறந்தார். இந்திய ஆட்சிப் பணியில் பணியாற்றிய இவரது அண்ணன் பாஸ்கர தொண்டைமான் ஒரு குறிப்பிடத்தக்க எழுத்தாளர். இவரது ஆசிரியர் அ. சீனிவாச ராகவன் இவருக்கு நல்ல வழிகாட்டியாகவும் இருந்தார். இவரது முதல் சிறுகதை 1941ல் பிரசண்ட விகடனில் வெளிவந்தது. இந்திய சுதந்திர போராட்டத்தில் கலந்து கொண்டதற்காக 1942ல் சிறைக்குச் சென்றார். 1944ல் தினமணியில் உதவி ஆசிரியராகவும் பின்பு 1946ல் முல்லை என்ற இலக்கியப் பத்திரிகையிலும் பணியாற்றினார். இவரது முதல் புதினமான புயல் 1945ல் வெளியானது. இவரது படைப்புகளில் குறிப்பிடத்தக்கது 1948ல் வெளியான இலக்கிய விமர்சனம். அதைத் தொடர்ந்து 1951ல் பஞ்சும் பசியும் என்ற புதினத்தை எழுதினார். இப்புதினம் செக் மொழியில் மொழிபெயர்க்கப்பட்டு 50,000 பிரதிகள் விற்பனையானது. அதே ஆண்டு தனது சிறுகதைத் தொகுப்பை வெளியிட்டார். 1954–56 வரை சாந்தி என்ற முற்போக்கு இலக்கிய மாத இதழை நடத்தினார். அந்த இதழ் மூலம் டேனியல் செல்வராஜ், சுந்தர ராமசாமி, ஜெயகாந்தன், கி. ராஜநாராயணன் போன்ற இளம் எழுத்தாளர்களை அறிமுகப்படுத்தினார். அடுத்த பத்தாண்டுகளுக்கு அமைப்புசாரா எழுத்தாளராகப் பணிபுரிந்தார். 1960ல் சோவியத் நாடு பதிப்பகத்தில் சேர்ந்து நிறைய ரஷியப் படைப்புகளின் தமிழ் மொழிபெயர்ப்புகளைத் தொகுத்து வெளியிட்டார். அவர் மொழிபெயர்ப்பில் குறிப்பிடத்தக்கவை: மாக்சிம் கார்க்கியின் தாய் மற்றும் விளாடிமிர் மயகொவ்ஸ்கியின் இரங்கற்பா விளாடிமிர் இலிச் லெனின். அவரது இலக்கிய விமர்சன நூலான பாரதி - காலமும் கருத்தும் 1983ல் சாகித்திய அகாதமி விருது பெற்றது. 1985ல் இளங்கோ அடிகள் யார் என்ற சமூக வரலாற்று ஆய்வினை வெளியிட்டார். 1988ல் சோவியத் நாடு இதழிலிருந்து ஓய்வு பெற்றார். 2001ல் பாளையங்கோட்டையில் காலமானார். தமிழ் எழுத்தாளர் புதுமைப்பித்தன் இவரது நண்பர். 1948ல் புதுமைப்பித்தன் இறந்தபின் அவரது படைப்புகளைச் சேகரித்து வெளியிட்டார். 1951ல் தன் நண்பரின் வாழ்க்கை வரலாற்றை வெளியிட்டார். 1999ல் புதுமைப்பித்தன் கதைகள் - விமரிசனங்களும் விஷமங்களும் என்ற நூலை வெளியிட்டார். அந்நூல் 1951ல் வெளியான வாழ்க்கை வரலாற்றின் தொடர்ச்சியாகவும் புதுமைப்பித்தனின் படைப்புகளில் பிறமொழித் தழுவல் மிகுந்துள்ளதாக அவரது சமகால எழுத்தாளர்கள் (பெ. கோ. சுந்தரராஜன் போன்றோர்) முன் வைத்த குற்றச்சாட்டுகளுக்குப் பதிலடியாகவும் அமைந்திருந்தது. 1942 முதல் 1962 வரை இவரது எழுத்துலக வாழ்க்கை முழு வேகத்தில் இருந்தது. இவர் ஒரு சோஷியலிச யதார்த்தவாத எழுத்தாளர். தமிழ்நாட்டின் கைத்தறி நெசவாளர்கள் படும்பாட்டைத் தனது பஞ்சும் பசியும் நூலில் தெளிவாகக் காட்டியுள்ளார். அவரது கொள்கைகளை அந்நூல் பிரதிபலிக்கிறது. திருச்சிற்றம்பலக் கவிராயர் என்ற புனைபெயரில் கவிதைகள் எழுதியுள்ளார். ரகுநாதன் மொத்தம் 4 சிறுகதைத் தொகுப்புகள், 3 கவிதைத் தொகுப்புகள், 3 புதினங்கள், 2 நாடகங்கள் மற்றுமொரு வாழ்க்கை வரலாற்றையும் எழுதியுள்ளார். சிறப்பம்சங்கள் சோசலிச எதார்த்தவாத நாவல் இலக்கியப் போக்கைத் தன் “பஞ்சும் பசியும்” நாவல் மூலம் தொடங்கி வைத்தார். தமிழ் இலக்கிய ஆய்வை இலக்கண ஆய்வு நிலையிலிருந்தும், ரசனை ஆய்வு நிலையிலிருந்தும் சமூகநிலை ஆய்வு என்னும் ஆழமான தளத்துக்குக் கொண்டு சென்று, ஆய்வின் எல்லையை விசாலப்படுத்தினார். “பாரதியும் ஷெல்லியும்”, “கங்கையும் காவிரியும்” ஆகிய நூல்களின் மூலம் ஒப்பிலக்கியத் தடத்தைத் தமிழில் விரிவுபடுத்தியவர். “இளங்கோவடிகள் யார்?” என்னும் நூலின் வழி, தமிழகத்தில் சமய உருவாக்கங்களைப் போல நடந்த புதுப்புதுச் சாதி உருவாக்கங்களைத் துலக்கி, சாதி இறுக்கங்களின் பொய்மையைப் பளிச்சென வெளிப்படுத்தியவர். விருதுகள் சாகித்திய அகாதமி விருது – 1983 சோவியத் லேண்ட் நேரு விருது (தாய் மற்றும் லெனினின் கவிதாஞ்சலிக்காக) தஞ்சாவூர் தமிழ் பல்கலைக்கழகத்தின் தமிழ் அன்னை பரிசு பாரதி விருது - 2001 எழுதிய நூல்கள் சிறுகதை சேற்றில் மலர்ந்த செந்தாமரை க்ஷணப்பித்தம் சுதர்மம் ரகுநாதன் கதைகள் கவிதை ரகுநாதன் கவிதைகள் கவியரங்கக் கவிதைகள் காவியப் பரிசு நாவல் புயல் முதலிரவு (தமிழ்நாட்டரசால் தடைசெய்யப்பட்டது) கன்னிகா பஞ்சும் பசியும் (நெசவாளரின் துயர் சொல்லும் புதினம்/நாவல்) நாடகம் சிலை பேசிற்று மருது பாண்டியன் விமரிசனம் இலக்கிய விமரிசனம் சமுதாய விமரிசனம் கங்கையும் காவிரியும் (தாகூருடன் பாரதியை ஒப்பிடும் ஆய்வு நூல்) பாரதியும் ஷெல்லியும் பாரதி காலமும் கருத்தும் புதுமைப்பித்தன் கதைகள் - சில விமரிசனங்களும் விஷமத்தனங்களும் (1999) வரலாறு புதுமைப்பித்தன் வரலாறு ஆய்வு இளங்கோவடிகள் யார்? (1984) மொழிபெயர்ப்பு தாய் (கார்க்கியின் - தி மதர்). லெனினின் கவிதாஞ்சலி (மயகொவ்ஸ்கியின் இரங்கற்பா - விளடிமிர் இலிச் லெனின்). மூன்று தலைமுறைகள் (கார்க்கியின் - தி ஆர்டமோனோவ் பிசினஸ்); ஸ்டார்பிரசுரம், சென்னை; பக்கங்கள் 685 தந்தையின் காதலி (கார்க்கியின் கதையான மால்வா) சந்திப்பு (கார்க்கியின் சிறுகதைகள்) மேற்கோள்கள் வெளி இணைப்புகள் aaraamthinai.com தமிழகம்.வலை தளத்தில்,தொ.மு.சி.ரகுநாதன் எழுதிய நூல்கள் 1923 பிறப்புகள் தமிழ் விமர்சகர்கள் தமிழக எழுத்தாளர்கள் 2001 இறப்புகள் நாட்டுடைமை நூல்களின் ஆசிரியர்கள் உருசியம்-தமிழ் மொழிபெயர்ப்பாளர்கள் திருநெல்வேலி மாவட்ட நபர்கள்


இலங்கை நீதிமன்றத்தால் சிறைத்தண்டனை விதிக்கப்பட்டுள்ள தூத்துக்குடி மீனவர்கள் 8 பேரையும் உடனடியாக மீட்க வேண்டும்! – சீமான் வலியுறுத்தல்


நாங்கள் தமிழராக எம் பொறுப்புணர்ந்து செயற்படவேண்டும்.